07.12.2021 u 14:28\nPutevi Srbije o izmenama u režimu saobraćaja zbog radova\nTeretna vozila čekaju na graničnim prelazima Batrovci i Šid dva sata, a Horgošu sat vremena, saopštili su Putevi Srbije, a na osnovu informacija Uprave granične policije od 13.15 časova. Putevi upozoravaju vozače na izmenjen režim saobraćaja zbog radova na pojedinim deonicama, pa tako na Obilaznici oko Beograda, u delu između petlje Bubanj Potok i petlje Orlovača do 10. decembra najavljuju radove na sanaciji kolovoza na deonici auto-pijaca - raskrsnica Hiljadu ruža - kružni tok Resnik, zbog čega će se saobraćaj odvijati naizmeničnim propuštanjem vozila iz oba pravca. Takođe na Obilaznici, u delu petlja Orlovača-petlja Ostružnica do 13. decembra planirani su radovi od 7 do 17časova na ispitivanju instalirane opreme u tunelu Železnik. Saobraćaj iz pravca Orlovače preusmerava se u\n07.12.2021 u 14:18\nDve toplane podigle cene zbog poskupljenja mazuta\nDve topalne u Srbiji podigle su cene za grejanje, a ministarka rudarstva i energetike Zorana Mihajlović rekla je da o ceni odlučuju lokalne samouprave, kao i da su te dve toplane podigle cene usluga zbog poskupljenja mazuta. Odgovarajući na pitanje novinara da li je opravdana odluka da te dve toplane podiginu cenu za isporuku toplotne energije, s obzirom da cena gasa ostaje ista, Mihajlović je objasnila da je reč o toplanama koje koriste mazut. „Činjenica je da cenu u toplanama, kao cenu komunalne usluge, utvrđuju i odobravaju pre svega jedinice lokalnih samouprava, ali isto tako je i činjenica da mi moramo da izlazimo iz prljavih goriva koje će nas sve više koštati”, rekla je Mihajlović odgovarajući na pitanje novinara na sednici Skupštine poslovnog udruženja „Toplane\n07.12.2021 u 14:00\nFilm „Nije loše biti čovek” premijerno večeras\nPremijera dugo očekivanog filma „Nije loše biti čovek”, scenariste i reditelja Dušana Kovačevića, biće održana večeras u Kombank dvorani od 20.30 sati i bioskopu „Sinepleks Galerija Beograd” od 19.30 sati. Karte za premijeru u Kombank dvorani rasprodate su, pa će zbog velikog interesovanja biti organizovana i dodatna projekcija u Sali 6 Kombank dvorane od 20.15. Nakon premijere u Beogradu, film „Nije loše biti čovek” biće sutra prikazan u Novom Sadu, a zatim širom Srbije. Novosadska premijera zakazana je u bioskopu „Arena Sinepleks” sa početkom u 20 sati. Kovačević se filmskoj publici vraća nakon 18 godina sa komedijom koja ima elemente trilera, gde se postavlja večito pitanje ‒ da li je kraj života istovremeno i kraj boravka na ovom svetu, ili postoji mogućnost da se život produži\n07.12.2021 u 13:55\nKako je Brisel hteo da zabrani Božić\n„Ne slavi svako hrišćanske praznike. Takve rečenice mogu biti stresne, zato treba govoriti „praznično vreme“. Reč „Božić" ne treba koristiti ni u jednom kontekstu. Umesto izraza „krsno ime“ treba koristiti neutralno „prvo ime“. Ne preporučuje se oslovljavanje sa „dame i gospodo“ i „gospođa“ ili „gospođica“ zbog rodne korektnosti." Ovo su samo neke od preporuka iz dokumenta, odnosno priručnika, evropske komesarke za ravnopravnost Helene Dali, koje su obelodanjene baš uoči blagdana rimokatoličkog i pravoslavnog Božića. Ovaj predlog izazvao je bujicu reakcija u Evropi, a sam papa Franja rekao je da je „užasnut ovakvim predlogom”. Pod salvom kritika Brisel je bio prinuđen da hitno povuče materijal od 30 stranica pod nazivom „Uputstva za inkluzivnu\n07.12.2021 u 13:50\nMADRID – Španska zdravstvena komisija odobrila je vakcinaciju dece uzrasta od pet do 11 godina protiv koronavirusa. Madrid je odluku doneo na preporuku Evropske agencije za lekove prošlog meseca, navodi Rojters. Stopa vakcinacije protiv kovida u Španiji je skoro 80 odsto, ali vlasti nastoje da ubrzaju imunizaciju, javlja Tanjug. Vakcinacija dece i mladih koji mogu da prenose virus, smatra se ključnim korakom ka obuzdavanju pandemije.\n07.12.2021 u 13:45\nUmetnost, birokratija i kompromisi\nUMETNOST I ISTORIJA Prva izložba Bijenala u Veneciji otvorena je 1895. godine, a Belgija je bila prva zemlja koja je podigla nacionalni paviljon 1907. Paviljon Jugoslavije otvoren je 1938. godine, a dr Ana Ereš je u svom doktorskom radu, knjizi Jugoslavija na Venecijanskom bijenalu (1938–1990) – Kulturne politike i politike izložbe, analizirala zvanične nastupe u paviljonu Jugoslavije na Bijenalu u Veneciji u turbulentnim i prelomnim godinama 20. veka, kao i društveno-političke okolnosti koje su se reflektovale na umetnost. Ukazala je takođe i na to kako je prihvatan modernizam unutar mreže umetničkih institucija u Jugoslaviji. Knjiga je nosilac Nagrade „Pavle Vasić” za 2021. godinu, a ovu studiju objavila je Galerija Matice srpske iz Novog Sada u ediciji Umetnost i istorija. U kakvoj je\nIzazovi pred kojima su se nedavno našli naš najtrofejniji klub i njegov trener uspešno su prevaziđeni na obostrano zadovoljstvo. Definitivno Crvena zvezda i dalje može da računa na Dejana Stankovića, čiji je rad vrednovan ne samo na ovim fudbalskim prostorima već i šire. Već duže vreme postoji ozbiljno interesovanje nekih italijanskih klubova za Zvezdinog trenera. Sjajni uspesi i trofeji koje je Crvena zvezda osvojila sa trenerom Stankovićem, podstakli su nemali broj klubova da ozbiljno razmišljaju o njegovom angažmanu. Međutim, juče je i definitivno otpala mogućnost da Dejan Stanković sedne na klupu Sampdorije. Ovu vest je potvrdio za ,,Politiku” sportski direktor Mitar Mrkela, istakavši da je u klubu oduvek postojala želja da Dejan Stanković na duže staze radi u Crvenoj zvezdi. –\nRukometašice Srbije će se večeras (20.30 časova) u Liriji, protiv olimpijskog viceprvaka Rusije, boriti za prvo mesto u B grupi na 25. svetskom prvenstvu u Španiji. Obe selekcije su bez poraza uoči trećeg kola, a pobednik će u drugi krug takmičenja preneti maksimalna četiri boda. – Mislim da smo obavili dobar posao i ispunili ciljeve koje smo zacrtali – kaže selektor Srbije, slovenački stručnjak Uroš Bregar. – Predstoji nam utakmica sa Rusijom. Znamo da čitava prva postava igra za CSKA iz Moskve, učesnika Lige šampiona. Svesni smo da nas čeka teška utakmica, moramo da napravimo još manje grešaka u napadu, da podignemo nivo realizacije u napadu kod šuteva i da ponovimo igru u odbrani protiv Poljske. Naša podmlađena reprezentacija je glavni deo posla u grupi završila još u prvom kolu, kada\nKomemoracija čuvenom fudbaleru Partizana Momčilu Mocu Vukotiću održana je danas u Skupštini grada u prisustvu porodice, nekadašnjih saigrača, prijatelja i poštovalaca. Od čuvene crno-bele „desetke”, po mnogim mišljenjima najboljeg fudbalera u istoriji Partizana, oprostili su se predsednik kluba Milorad Vučelić, zatim prijatelj i saigrač Nenad Bjeković, trenutno v.d. predsednika Fudbalskog saveza Srbije, dramski pisac Dušan Kovačević, kao i dugogodišnji kapiten Saša Ilić. „Na blistavom nebu velikih zvezda Partizana, zvezda Moce Vukotića sija snažnim sjajem i sijaće dok je Partizana i njegovih navijača. Bio je tiha legenda, fudbalska i ljudska veličina, ništa van terena ga nije zanimalo. Ni nalik onima danas koji se gladijatorski bore za pažnju. Bio je fudbalski velemajstor, potpuno\nU Srbiji će sutra ujutro biti mestimično slab mraz, na severozapadu vedro, u ostalim predelima oblačno, na istoku i jugoistoku još ponegde sa slabim snegom, a u Negotinskoj krajini sa slabom kišom, saopštio je Republički hidrometeorološki zavod, a prenosi Beta. Tokom dana će biti postepeno razvedravanje sa zapada. Pre podne duvaće slab do umeren severozapadni vetar, posle podne u skretanju na jugoistočni, uveče u pojačanju. Minimalna temperatura će se kretati od minus četiri do jedan stepen Celzijusa, u Negotinskoj krajini do tri stepena, a najviša dnevna od četiri do osam stepeni. Krajem dana novo naoblačenje, u drugom delu noći ponegde na severu i zapadu zemlje sa slabim snegom. U Beogradu će jutro biti oblačno sa slabim mrazem, pre podne postepeno razvedravanje, a sredinom dana i\n07.12.2021 u 16:23\nMonitor „Sava” ponovo „zaplovio”


Šest dana evropskog filma stižu u Leskovac - juGmedia\nFestival evropskog filma ove godine je po osmi put na turneji po gradovima širom Srbije. Druga stanica biće Leskovac, gde će festival gostovati od 14. do 19. juna u Leskovačkom kulturnom centru. U tom periodu biće prikazano ukupno šest filmova evropske produkcije. Prvi film, špansko ostvarenje „Ćutanje drugih“ zvanično otvara festival 14. juna od 17h.\nPublika u Leskovcu imaće priliku da uživa u evropskim filmovima tokom šest dana festivala, a sve projekcije su u Leskovačkom kulturnom centru.\nStanari solitera iznad „Kraša“ u centru Leskovca skoro svakodnevno imaju problem sa nesavesnim vozačima koji parkiraju svoja vozila bukvalno ispred…


Evropa izabrala: EXIT zvanično najbolji Festival za 2016. godinu! - Avionom - avio karte, vizni režim, putovanje avionom, čekiranje, izgubljeni prtljag, lowcost\n„Exit je nagrađivani letnji muzički festival. Održava se svake godine u Srbiji, na Petrovaradinskoj tvrđavi u Novom Sadu, koju mnogi smatraju za jednu od najboljih festivalskih lokacija u svetu. Exit je jedinstven u festivalskom svetu jer je nastao iz studentskog pokreta za mir i demokratiju u Srbiji i na celom Balkanu. I danas, Exit ima snažnu društvenu misiju da pomaže mladima Balkana“, navodi se u zvaničnom opisu prvoplasiranog festivala na sajtu „European Best Destinations„. Ovo je jedno od najvećih priznanja od osnivanja Exit festivala, pored dva festivalska „oskara“, odnosno dve EFA nagrade za najbolje festivale u Evropi uz brojne uticajne liste (BBC, Guardian, CNN, Conde Nast, Yourope, Lonely Planet, Superbrands) na kojima je Exit redovno istican kao jedan od vodećih evropskih i svetskih festivala. Osnivanjem Sea Dance u Budvi i Revolution festivala u Temišvaru, ova priznanja su se prenela na celu Exit Avanturu, koja za cilj ima da ujedini kreativni potencijal celog Balkana i time ga osnaži u velikoj, svetskoj konkurenciji i učini ga najatraktivnijim regionom za omladinski turizam na svetu.


Korona virus: U Srbiji broj vakcinisanih premašio polovinu stanovništva, ali broj zaraženih raste, u Africi se i dalje bore da dobiju vakcine - Glas Šumadije\nNaslovna > BBC News na srpskom > Korona virus: U Srbiji broj vakcinisanih premašio polovinu stanovništva, ali broj zaraženih raste, u Africi se i dalje bore da dobiju vakcine\nKorona virus: U Srbiji broj vakcinisanih premašio polovinu stanovništva, ali broj zaraženih raste, u Africi se i dalje bore da dobiju vakcine\n07/08/2021 353Ostavi komentar na Korona virus: U Srbiji broj vakcinisanih premašio polovinu stanovništva, ali broj zaraženih raste, u Africi se i dalje bore da dobiju vakcine\nU Srbiji je broj vakcinisanih premašio 50 odsto ljudi, a najviše ih je u Beogradu, u Velsu je ukinuta većina epidemioloških mera, ali lekari i dalje apeluju da je imunizacija jedino rešenje za izlazak iz pandemije.\nDo sada je dato 2.865.000 prvih doza i oko 2.730.000 drugih doza, rekao je direktor Kancelarije za eUpravu Mihajlo Jovanović za RTS.\n„Ukupno je u Srbiji dato 5.595.000 vakcina. Jutros smo negde na 50,2 odsto vakcinisanih punoletnih građana“, rekao je Jovanović.\nU poslednja 24 časa u Srbiji od posledica korona virusa preminulo je dvoje ljudi, a zabeležena su 584 nova slučaja. Prema zvaničnim podacima, do sada je umrlo 7.135 ljudi.\nI pored brojnih cepiva koje su u ponudi u Srbiji, lekari su dalje zabrinuti zbog povećanja broja zaraženih koji su u bolnicama, za to vreme u Africi se bore sa nedostatkom vakcina protiv kovida, na ovom kontinentu potpuno je vakcinisano manje od dva odsto ljudi.\nU Parizu je održan protest zbog uvođenja kovid propusnica, a američka televizija CNN otpustila je troje radnika koji su na posao dolazili nevakcinisani.\nU svetu je do sada zaraženo više od 201 miliona ljudi, a preminulo više od 4,28 miliona, prema podacima Univerziteta Džons Hopkins.\nPrema najnovijim podacima, u Srbiji je u poslednja 24 časa preminulo dvoje ljudi, a registrovano je još 584 novih slučajeva zaraze.\nOd početka pandemije umrlo je 7.135 ljudi, prema podacima sa sajta covid19.rs.\nOd početka epidemije zvanično je potvrđeno 725.245 slučajeva zaraze.\nU bolnicama je 648 pacijenata, a na respiratorima je 14.\n„Radi se o masovnim zaražavanjima unutar porodice, kao što do sada nikada nismo imali, sada imamo epidemije u porodicama“, kaže doktorka Adžić Vukičević.\nCifra od gotovo 600 novozaraženih je iznenađenje, jer su procene bile da će ta brojka ove nedelje ići do 500 na dnevnom nivou i zbog toga je za očekivati uskoro i 1.000 novoobolelih dnevno, upozorio je epidemiolog Predrag Kon.\nNaveo da je pred Srbijom rizičan period jer se očekuje i formiranje radnih kolektiva i povratka u škole.\n„Kao i kovid propusnice, tako je i odvajanje učenika nešto što deluje logično, posebno što ne znamo kod mladih koliko vakcina štiti od prenošenja.\nIdealno bi bilo da su sva deca vakcinisana, toga neće biti i toga smo svesni“, poručio je Kon.\nEpidemiolog Branislav Tiodorović je rekao za RTS da misli da se neće uvoditi obavezna vakcinacija dece, već da će to ostati kao preporučena mera.\nU svetu je do sada zaraženo više od 201 miliona ljudi, a preminulo više od 4,28 miliona. Dato je više od 4,3 milijardi doza vakcina, pokazuju podaci Univerziteta Džons Hopkins.\nHrvatska – 364.832 potvrđena slučaja\nDo sada je preminulo 8.271, a oporavilo se 355.360 ljudi\nSlovenija – 260.041 potvrđen slučaj\nDo sada je preminulo 4.431, a oporavilo se 254.192 ljudi\nSeverna Makedonija – 157.251 potvrđenih slučajeva\nOd posledica korona virusa do sada je preminulo 5.502 ljudi, a oporavilo se 150.481\nCrna Gora – 103.158 potvrđenih slučajeva\nPreminulo je 1.635, a oporavilo se 99.279 ljudi\nPotpuno je vakcinisano svega 24 miliona ljudi u Africi, što je oko 1,7 procenata stanovništva.\nSvetska zdravstvena organizacija kaže da je potrebno još 183 miliona doza da se potpuno imunizuje 10 odsto ljudi do kraja septembra i oko 729 miliona da taj procenat dostigne 30 do kraja godine.\nVeliki je dan za milione ljudi u Velsu – od subote se ukida većina epidemioloških mera.\nNoćni klubovi se ponovo otvaraju, nema ograničenja u broju ljudi koji se mogu sastati u zatvorenom prostoru i ljudi koji su potpuno vakcinisani više ne moraju da se izoluju ako dođu u kontakt sa pozitivnom osobom.\nMaske će i dalje biti potrebne u većini javnih zatvorenih mesta, ali ne i u pabovima, restoranima ili školama.\nOn je dodao da je zaposlenima upućen dopis u kom se navodi da su vakcine obavezne za sve koji idu u kancelariju i idu na teren.\nViše od trećine radnika u CNN dobrovoljno se vratilo u redakciju, a kolektivni povratak je odložen sa 7. septembra na sredinu oktobra.\nMeđutim, podaci ne uključuju efekat vakcine protiv zaraznijeg Delta soja.\nS obzirom na uticaj delta soja i očekivanja da će zaštitna antitla slabiti, kompanija kaže da očekuje da će ove zime biti potrebni takozvani busteri.\nModerna, uz Fajzer/Biontek, koji proizvode slične vakcine mRNK tehnologijom, zalaže se za bustere, iako se sve više govori o tome da je potrebno više dokaza za docepljivanje\nSud je doneo odluke o paketu kovid-zakona, tako što je neke delove odbacio – među njima i obavezni karantin za one koji su pozitivno testirani na virus.\nPodržana je većina odredbi, uključujući obaveznu vakcinaciju negovatelja i „medicinsku propusnicu“, kao saglasne sa Ustavom.\nIspred zgrade suda okupilo se više stotina demonstranata, izražavajući bes zbog ove odluke.\nZgrada suda bila je zatvorena, a obezbeđivao ju je veliki broj policajaca, javila je agencija AFP.\nPremijer karipske države Sent Vinsent i Grenadini završio je u bolnici pošto ga je na protestu protiv uvođenja obavezne vakcinacije neko udario kamenom u glavu.\nNa fotografijama sa Sent Vinsenta vidi se kako predsednik Ralf Gonsalveš prolazi kroz masu ljudi okrvavljenog lica.\nMinistar finansija rekao je da je predsednik prebačen na Barbados na magnetnu rezonancu po savetu lekara.\n(ANKETA) Šta znamo o aplikacijama za zaštitu privatnosti\nKorona virus: U Srbiji broj vakcinisanih premašio polovinu punoletnih, ali broj zaraženih raste, u Africi se i dalje bore da dobiju vakcine


Vreme 915 - Informacione tehnologije -->\nTehnološki park u Inđiji: Zakašnjenje zbog izbora\nIndijska Ebbassy grupa spremna je da počne izgradnju Tehnološkog parka u Inđiji i čeka da dobije zemljište za realizaciju tog projekta, izjavio je tokom vikenda ambasador Indije u Beogradu Adžaj Svarup.\nReč je o projektu vrednom oko 600 miliona dolara, koji pored osnovnog dela – zgrada u koje će se useliti čuvene svetske tehnološke kompanije – uključuje i prateće stambene, ugostiteljske i zabavne sadržaje. Planirano je ukupno 250.000 kvadratnih metara poslovnog prostora koji će biti smešten na 270 hektara zemljišta u Inđiji, u neposrednoj blizini autoputa. Kako je ranije najavila kompanija, u prvoj fazi izgradnje biće uloženo 60 miliona dolara, ali će u narednih pet godina ta investicija biti povećana deset puta. Mnoge kompanije koje će se useliti u ovaj prostor napraviće čitav niz razvojnih centara koji će pokrivati celu istočnu Evropu. Kako je najavljeno, u parku će biti zaposleno 2500 visokotehnološki obrazovanih radnika, a očekivani izvoz ovog parka biće najmanje dve milijarde dolara godišnje.\nIzgradnja parka, međutim, kasni. Memorandum o razumevanju za izgradnju tehnološkog parka u septembru 2007. godine potpisali su ministar ekonomije Mlađan Dinkić, vlasnik Embassy grupe Džitu Virvani i gradonačelnik Inđije Goran Ješić. Ješić je u martu najavio da bi izgradnja mogla da počne u maju, a da bi prvi klijenti, kompanije Yahoo, IBM i Microsoft, mogli da se usele početkom 2009. godine. Ambasador Svarup objasnio je u nedelju, 13. jula da je Embassy grupa takođe očekivala da će ugovor o zakupu zemljišta dobiti u aprilu ili maju ove godine, ali da se to nije dogodilo zbog održavanja izbora. Svarup dodaje da je kompanija već izabrala jedno srpsko preduzeće koje će kao konsultant raditi na projektu.\nMark Mobijus, predsednik investicionog fonda Templeton, prošle nedelje bio je u radnoj poseti ComTrade grupi kako bi sa njenim predstavnicima razgovarao o mogućim ulaganjima u region. Zanimljivo je da je sastanak inicirao Templeton, koji će, prema najavama iz ComTradea, imati važnu ulogu u njihovim budućim akvizicijama.\nOva poseta posebno je interesantna jer Mobijus važi za jednog od vodećih svetskih stručnjaka za investicije, posebno na brzorastućim tržištima. Vrednost fonda kojim lično upravlja iznosi preko 37 milijardi dolara, a ukupna vrednost Templeton fonda je više od 600 milijardi dolara. Mobijus ima više od 40 godina radnog iskustva u oblasti međunarodnih investicija i smatra se neprikosnovenim autoritetom na tom polju. Zbog odličnog poznavanja tržišta u razvoju, izabran je za člana konsultantskog tima Svetske banke.\nOsim ovog, ComTradeu je ovih dana stiglo još jedno značajno priznanje. Članica grupe, CT Computers izabrana je za najboljeg Microsoft OEM Hardware System Builder partnera 2008. godini za region Centralne i Istočne Evrope. Ova najveća partnerska nagrada dodeljuje se jednom godišnje na svetskom nivou, a ComTrade je za projekat Right PC for You ( Pravi PC za Vas) dobio priznanje "Najbolji proizvođač računara u regionu".\nGubici zbog piraterije\nNa Microsoftovoj Globalnoj partnerskoj konferenciji 2008, koja se održava u Hjustonu, u Sjedinjenim Američkim Državama, predstavljena je studija poznate IT analitičarske kuće IDC u kojoj se prikazuje šteta koju softverska piraterija prouzrokuje u celoj informatičkoj industriji. Istraživanje je pokazalo da na jedan dolar koji Microsoft izgubi zbog softverske piraterije, Microsoftovi partneri, dakle domaće kompanije, gube i do 5,5 dolara potencijalne zarade. Ovo istraživanje ukazuje na brojne probleme koje stvara softverska piraterija, kao što su usporavanje privrednih tokova ili smanjenje poreskih prihoda, i potvrđuje da je njen štetni efekat jednak kod preduzeća svih veličina, od malih kompanija do velikih korporacija.\nU zemljama u kojima je softverska piraterija izražena, među koje spada i Srbija sa stopom piraterije od 76 odsto, rad Microsoftovih partnera je izuzetno otežan, a gubici za državu dostižu milionske iznose. Prema rezultatima studije koju je IDC završio u Srbiji početkom ove godine, procenjuje se da je domaća ekonomija zbog visoke stope piraterije tokom 2007. godine pretrpela gubitke u iznosu od 72 miliona dolara, uglavnom kroz nenaplaćena poreska potraživanja.\nKompanija Logitech, predstavila je novi Logitech Driving Force bežični volan za Playstation 3. U kompaniji tvrde da su njegove glavne prednosti to što se brzo podešava i što ga je lako spakovati i odložiti. Kako ima proširivi naslon za kolena, nije potrebno da se montira na sto za kojim se igra već se može upotrebljavati bilo gde – na kauču, stolici ili podu.\nU jednodelni Driving Force Wireless, ugrađene su kontrole za gas, kočnice, menjač i navigaciju menija. Volan takođe poseduje i bežičnu tehnologiju koja omogućava domet od deset metara.\n"Standardni kontroler vam ne daje zadovoljavajuće trkačko iskustvo, a s druge strane ne može svako da ima kompleksni simulator vožnje u dnevnoj sobi," objašnjava Ruben Mukerji, direktor marketinga za igračke proizvode u kompaniji Logitech. "Bežični volan Driving Force pruža fantastično trkačko iskustvo koje i očekujete od Logitech volana sa povratnim silama. Dizajniran tako da je sve na jednom mestu, lak je za podešavanje i podjednako lak za odlaganje, što omogućava da dnevna soba ne bude pretrpana i čini srećnom celu porodicu."\nLaptopi: Predstavljen Centrino 2\nKompanija Intel predstavila je svoju Intel Centrino 2 tehnologiju procesora namenjenu laptop računarima koja bi trebalo značajno da unapredi njihov rad. Reč je o novoj verziji Intelove platforme Centrino koja obuhvata mobilne procesore Core 2 Duo i Core 2 Extreme, kao i unapređeni skup sistemskih čipova sa integrisanom grafikom. Sa ovom tehnologijom na tržištu će se pojaviti i oko 250 novih modela laptopa.\nPrethodno nazvana Montevina, Intel Centrino 2 procesorska tehnologija trebalo bi da poboljša svaki aspekt glavnih karakteristika na laptopu, uključujući performanse i dužinu radnog veka baterije, uz pomoć novih procesora i čipsetova. "Kada smo 2003. godine prvi put predstavili Intel Centrino, postojala je samo nekolicina Wi-Fi mesta, Youtube videa, Facebook još nije postojao, a kućni računari su bili mnogo prodavaniji od laptop računara", rekla je Muli Iden, potpredsednica Intela i generalna direktorka grupe Mobile Platforms unutar Intela. "Danas, u SAD, notebook računari nadmašuju prodaju kućnih računara i mi smo spremni da utabamo stazu za High Definition zabavu, damo raznovrsniju ponudu on-lajn igara bržim protokom bežične mreže i lakše i sigurnije kontrolisanje poslovanja, apdejta i popravki."\nCentrino 2 procesori trošiće manje energije. Poseduju takozvanu Intel Dynamic Acceleration i Deep Power Down tehnologiju koje poboljšavaju performanse kako bi se poslovi brže obavljali, dok se gase neke komponente kao što su frekvencija rada procesora (core clock) i keš memorija kada je laptop u neaktivnom stanju, pa bi zbog toga baterija trebalo da ima duži vek.\nFokusirajući se na mobilnu tehnologiju za ovo leto, zvaničnici Intela najavljuju da će 19. avgusta predstaviti prve mobilne quad-core proizvode i novu generaciju proizvoda za ultratanke i lake notebook računare. U globalu, Intel će predstaviti osam različitih procesora na tržištu.\nParalelno sa lansiranjem Centrina 2, kompanija Sony predstavila je nove Vaio laptope bazirane na ovoj tehnologiji. Novi modeli su sličnog dizajna, debljine tek nešto više od dva centimetra, dijagonale 13,3 inča i 16:9 odnosom stranica ekrana. Bitnije izmene su mnogo brži procesor i Blu-ray drajv, a napravljene su i verzije u kojima je umesto klasičnog hard-diska – SSD (solid-state drive). Svi Sonyevi modeli pojaviće se na tržištu tokom jula i avgusta, a njihova cena je od 1000 dolara pa naviše, u zavisnosti od ugrađenih komponenti.


Vučić će tražiti zaštitu Srba i ukidanje taksi - BIGportal.ba\nU timu predsednika Srbije kažu da on potpuno spreman ide na sastanak. “Predsednik Vučić se nikada ovako temeljno nije pripremao kao za ove sastanke u Nujorku”, navode u Vučićevom timu za Blic.\nVučić će poslati jasnu poruku sagovorniku da bez toga nema povratka za pregovarački sto. “Predsednik će od najveće sile sveta tražiti balansirani i fer pristup rešavanju kosovskometohijske krize. Posle ove posete stvari će biti mnogo jasnije kada je u pitanju pogled na budućnost Srbije, posebno u smislu američke politike prema južnoj srpskoj pokrajini”, kaže izvor “Blica”.\nI “Novosti” pišu da bi današnji sastanak mogao da nagovesti početak zaokreta u politici Amerike prema Beogradu i da je signal da Vašington preuzima inicijativu u rešavanju kosovskog čvora, što bi veoma brzo moglo da rezultira povlačenjem taksi i odmrzavanjem dijaloga.\nDo susreta koji je očigledno rezultat direktne diplomatije koja traje duže vreme izmedju Beograda i Vašingtona, dolazi u trenutku kada iz SAD stižu sve glasnije poruke da treba da se stavi tačka na višedecnijski konflikt, piše list.\nPompeo će inače u Njujorku prisustvovati sednici Saveta bezbednosti UN posvećenoj debati o izazovima za mir i bezbednost na Bliskom istoku, a predvidjeno je da se sastane i sa generalnim sekretarom Ujedinjenih nacija Antoniom Guterešom, navedeno je u saopštenju Stejt departmenta.


„Izuzetno me je pogodila vest da nas je napustio Dragan Tomić, jedan od osnivača Socijalističke partije Srbije i nekadašnji predsednik Narodne skupštine, moj prijatelj, jedan od ljudi koji su ostavili veliki trag u privrednom i političkom životu današnje Srbije. Svojim ogromnim radom, znanjem i upornošću prešao je sve stepenice kao stručnjak u privredi, a u isto vreme i kao posvećen javni radnik – od inženjera u rakovičkom ”Rekordu” i opštinskog delegata, do generalnog direktora ”Jugopetrola” i predsednika Narodne skupštine. Dragan Tomić je bio čovek koji je bolje od mnogih poznavao Srbiju i naše ljude sa kojima je proveo čitav svoj vek, voleo je iznad svega svoju zemlju i dao joj je sve svoje znanje i trud. Bio je jedan od onih od kojih smo učili i naučili da su narod i Srbija iznad svega, a verovali smo mu zato što je na svom primeru to neprestano pokazivao. Hvala Draganu Tomiću za sve što je uradio za svoju Srbiju, za našu Socijalističku partiju Srbije. Pamtićemo ga po mudrosti i energiji koje je umeo da prenese svima nama koji smo želeli da učimo od njega. Porodici Dragana Tomića izražavam najdublje saučešće.“


Monografija „Stambena arhitektura Beograda 1918-1941“ | Zavod za zaštitu spomenika kulture grada Beograda\nZavod za zaštitu spomenika kulture grada Beograda sa velikim zadovoljstvom obaveštava čitalačku publiku da je iz štampe izašla monografija „Stambena arhitektura Beograda 1918-1941“ autorke dr Vladane Putnik Prica, dipl. istoričarke umetnosti, naučnog saradnika Filozofskog fakulteta. Zavod kao izdavač i Univerzitet u Beogradu – Filozofski fakultet, kao suizdavač, objavili su ovo opsežno istraživanje razvojnih tokova stambene arhitekture, tokom kojeg su ispitani različiti aspekti u okviru teme, prevashodno na osnovu terenskog rada, arhivske dokumentacije i periodike.\nStambena arhitektura predstavlja dragocen izvor za razumevanje funkcionisanja društva u Beogradu tokom međuratnog perioda. Istraživanje stambene arhitekture Beograda u međuratnom periodu se oslanja na prethodne doprinose brojnih istoriografa sa pokušajem definisanja fenomena koji su se javili u ovom periodu kao direktna posledica razvoja stambene arhitekture. Za razliku od generalne slike produkcije stanovanja u međuratnom Beogradu, u istoriografiji je malo studija posvećeno nameštaju i opremanju enterijera iz ovog perioda. Zbog toga ova knjiga predstavlja pokušaj da se podrobnije objasni nastanak i razvoj prostorne ogranizacije stanovanja tokom treće i četvrte decenije dvadesetog veka u prestonici Kraljevine SHS/Jugoslavije.\nPoglavlja su koncipirana u četiri velike celine: Urbanistički razvoj Beograda, Fasada je odelo zgrade: stilski razvoj stambene arhitekture međuratnog Beograda, Enterijer je duša zgrade: razvoj prostorne organizacije i dizajna enterijera i Fenomeni. Sa ovom strukturom polazi se od opšteg ka pojedinačnom, uz pet potpoglavlja u okviru celine koja se bavi fenomenima vezanim za stambenu arhitekturu međuratnog Beograda. Istraživanje je obuhvatilo uzorak od 2.133 primera stambene arhitekture na terenu na osnovu kojeg je načinjen uži reprezentativni uzorak od 566 dosijea sa projektnom dokumentacijom Istorijskog arhiva Beograda u periodu od 2017. do 2020. godine.\nMonografija može da se kupi u Zavodu za zaštitu spomenika kulture grada Beograda, Kalemegdan Gornji grad 14, po ceni od 1.000,00 dinara.


Vremenska prognoza za Evropu: Čeka li nas dugo toplo ljeto\n30.04.2021 06:58 Autor: Raport.ba\nPredstojeće ljeto u Evropi obilježit će toplije vrijeme od uobičajenog, ali i periodi suše, koji će zahvatiti i sjever Balkana, navodi Evropska agencija za vremensku prognozu (Severe Weather Europe).\nMeteorolozi očekuju snažne toplotne valove koji bi mogli trajati duže i s višom temperaturom nego inače. Suša se očekuje posebno u Španiji, Francuskoj i djelimično na sjeveru Balkana.\nU zapadnoj Evropi očekuje se područje nižeg pritiska koje vodi dalje u sjeverni Atlantik. To znači prodor toplijeg, ali i vlažnijeg zraka u taj dio Starog kontinenta. Vlažnije vrijeme očekuje se u Irskoj, na sjeveru Velike Britanije, te u dijelovima južne Skandinavije, pokazuju prve objavljene vremenske prognoze za ljeto, prenosi Srna.\nTagovi: Evropa ljeto vremenska prognoza\nStručnjak s Harvarda završio s velikim istraživanjem: Šta nas čeka naljeto, a šta najesen


RTCG - Radio Televizija Crne Gore - Nacionalni javni servis :: Ekonomija :: Pokušaće da riješe probleme radnika "Košute"\n26. 02. 2021. 17:45 >> 19:41 0\nMeđuinstitucionalnom saradnjom pokušaćemo da dođemo do što više odgovora na brojna nerazriješena pitanja nekadašnje fabrike IMO „Košuta“, a od Privrednog suda zahtijevaćemo da nas detaljno upoznaju sa aktivnostima o ovom predmetu, kazali su predstavnici Vlade Crne Gore na sastanku sa bivšim radnicima fabrike.\nU zgradi Vlade Crne Gore održan je sastanak predstavnika Vlade i bivših radnika fabrike IMO „Košuta“ sa Cetinja. Bivše radnike su ugostili Filip Adžić, savjetnik potpredsjednika Vlade, kao i Maja Mitrović i Jovana Bojić iz Direkcije za državnu imovinu Ministarstva finansija i socijalnog staranja.\nBivši radnici IMO „Košuta“ upoznali su predstavnike Vlade sa njihovim dugogodišnjim problemima.\nOni su kazali da na isplatu devet zaostalih zarada i povezivanje radnog staža čekaju duže od 25 godina. Bivši radnici IMO „Košuta“ su kazali da je fabrika imala ogromnu imovinsku vrijednost, 48 poslovnih prostora širom Jugoslavije i preko 600 mašina, čija je vrijednost procijenjena na preko 18 miliona DM.\nTakođe, bivši radnici IMO „Košuta“ su kazali da iako primarni povjerioci, nisu uspjeli da se namire iz stečajne mase.\nPredstavnici Vlade Crne Gore su iskazali spremnost da se upoznaju sa svim pojedinostima slučaja koji prate brojne nelogičnosti, te da u skladu sa tim preduzmu odgovarajuće korake.\nSavjetnik potpredsjednika Vlade Filip Adžić je kazao da Vlada ovim želi da iskaže spremnost za rješavanje problema i da pošalje jasnu poruku da neće okretati glavu na višegodišnje probleme i da će u fokusu interesovanja ove Vlade biti veća distribucija pravde na svim nivoima.\nVlada Crne Gore Filip Adžić Fabrika IMO Košuta Maja Mitrović Jovan Bojić


Odgovornost za proizvode i usluge – Održivo poslovanje\nOdgovornost za proizvode i uslugeJovana Prtina2021-07-19T12:04:19+00:00\nODGOVORNOST ZA PROIZVODE I USLUGE\nKompanija Delta Holding je tokom 2020. godine nastavila sa kontinuiranim poboljšanjima proizvoda i usluga sa ciljem postizanja dobrih poslovnih rezultata i ispunjenja ciljeva održivog razvoja. Pre svega, unapređen je kvalitet proizvoda i usluga, prepoznate su i zadovoljene potrebe i želje kupaca i realizovane brojne edukacije dobavljača, kao i kontrola kvaliteta njihovih proizvoda i proizvodnih procesa.\nTržišni rezultati ostvaruju se na takav način da se uvažavaju potrebe internih i eksternih zainteresovanih strana. Stalni dijalog i razmena mišljenja i iskustava sa svim činiocima poslovnog i društvenog okruženja omogućavaju razumevanje njihovih očekivanja i usklađivanje sa poslovnom strategijom Kompanije. Na ovaj način identifikuju se odgovarajuća ekonomska i društvena pitanja, kao i pitanja u vezi zaštite životne sredine.\nSa dobavljačima su uspostavljeni dugoročni i stabilni odnosi zasnovani na međusobnom poverenju i transparentnosti. Dobavljači svih članica ugovorom se obavezuju da će poštovati principe zaštite ljudskih i radnih prava, što, između ostalog, podrazumeva da ne zapošljavaju decu, zabranjuju prinudni rad i zlostavljanje na radu. Definiše se i obaveza zaštite životne sredine, poštovanje antikorupcijskih, antimonopolskih principa i etike u poslovanju. Kako bi se obezbedio kvalitet kontrole sirovina i repromaterijala, svaki dobavljač ocenjuje se u odnosu na:\nkvalitet i zdravstvenu ispravnost proizvoda,\nstepen implementacije sistema menadžmenta kvaliteta,\nProizvodi svih članica Delta Holdinga adekvatno su obeleženi i sadrže sve neophodne informacije o poreklu i količini komponenti od kojih su sačinjeni, kao i preporuke za bezbedno korišćenje i odlaganje ambalaže. Kompanija se ne bavi prodajom zabranjenih ili osporenih proizvoda.\nU 2020. godini nije zabeležena ni jedna pritužba na:\nnegativan uticaj proizvoda i usluga kompanija članica na zdravlje i bezbednost potrošača,\ntačnost i preciznost informacija u marketinškim kampanjama,\nna kršenje privatnosti podataka o kupcima.\nU 2020. godini nije bilo tužbi u vezi sa uticajem proizvoda i usluga kompanija članica na zdravlje i bezbednost potrošača. Proizvodi svih članica Delta Holdinga adekvatno su obeleženi i sadrže sve neophodne informacije o poreklu i količini komponenti od kojih su sačinjeni, kao i preporuke za bezbedno korišćenje i odlaganje ambalaže. Nije bilo pritužbi na tačnost i preciznost informacija u marketinškim kampanjama, niti na kršenje privatnosti podataka o kupcima.\nEventualne reklamacije primaju se telefonom, usmeno ili putem imejla i rešavaju se u zakonskom roku od 8 dana, a često i brže. Detaljno se analiziraju kako bi se utvrdilo da li su opravdane. Opravdanost reklamacija utvrđuje se analizom kontrauzorka i relevantnih zapisa iz proizvodnje. U slučaju da ti podaci nisu dovoljni, organizuje se tim za rešavanje neusaglašenosti. Ukoliko se utvrdi da je reklamacija opravdana, potrošaču se šalje detaljno obrazloženje i paket novih proizvoda. Validno obrazloženje upućuje se potrošaču i ukoliko se ustanovi da reklamacija nije opravdana.


Da li su gradovi Boke spremni za titulu evropske prijestonice kulture? | Aktuelno\n''Kultura je oplemenjivanje ljudskog duha a to je nemjerljivo''\nMeđunarodni Festival KotorArt Don Brankovi dani muzike organizovali su dvije značajne konferencije na kojima su predstavljeni projekti dva grada koji su nosioci titule Evropska prijestonica kulture. U pitanju su Rijeka, koja je to bila 2020. godine, i Novi Sad, koji će biti prijestonica kulture 2022. godine.\nNa konferenciji Rijeka 2020 održanoj 15. jula, govornici su bili ambasador Republike Hrvatske u Crnoj Gori, Veselko Grubišić i Irena Kregar Šegota, direktorica projekta Rijeka 2020. Projekat Novi Sad 2022, na konferenciji održanoj u utorak, 20. jula, predstavio je direktor fondacije, Nemanja Milenković.\n“Predsjednik Opštine Budva je početkom godine predložio da tri grada Boke predvođeni Budvom, konkurišu za Evropsku prijestonicu kulture 2028. Kako bi propitali realne mogućnosti i perspektive ove ideje, pozvali smo u goste predstavnike Rijeke i Novog Sada, da prezentuju njihova iskustva i izazove. Saznanja koja smo dobili sa konferencija su izrazito značajna i ovim putem se još jednom zahvaljujemo govornicima na podijeljenom znanju i iskustvu”, istakli su iz PR službe Festivala.\nIrena Kregar Šegota, direktorica projekta Rijeka 2020, objasnila je da titula evropske prijestonice kulture ne predstavlja samo prestižnu titulu već i strateški razvojni projekat grada i države.\n“Ovo je projekat koji je izuzetno zahtjevan, u svakom pogledu: finansijski, vremenski, u resursima, u ljudima. Ipak, 80-ak gradova Evrope je do sada nosilo ovu titulu i vidjelo korist u tome: npr. Evropska prijestonica kulture u 2004. godini bio je grad Lil iz Francuske koji je za svaki 1 euro uloženih, ostvario povrat novca od 8 eura; 70 procenata stanovnika Liverpula je posjetilo makar jednom neki od muzeja a u mnogim gradovima koji su nosili titulu evropske prijestonice kulture oko 70 odsto mladog stanovništa je bilo uključeno u neki projekat što znači da ova titula nema samo ekonomske dobiti već i društvene”.\nVeselko Grubišić istakao je da se za titulu Evropske prijestonice kulture prvo kandiduju države a onda gradovi. U svom uvodnom govoru dao je osvrt kako je proces tekao u Republici Hrvatskoj:\n“Ministarstvo kulture je učestvovalo na sastancima odbora za kulturu pri vijeću Evropske Unije, čime je Republika Hrvatska ostvarila priliku da jedan hrvatski grad ponese titulu evropske prijestonice kulture za 2020. godinu. Ministarstvo kulture je održalo predavanja i info dane: posjete međunarodnih eksperata komunikacije sa gradonačelnicima svih hrvatskih gradova koji imaju više od 30 hiljada stanovnika. Svi su imali dostupne informacije i svima se pomagalo i motivisalo u pripremi takmičarske dokumentacije”.\nNemanja Milenković, direktor Fondacije Novi Sad Evropska prijestonica kulture, koja je nosilac projekta Novi Sad 2022, prezentovao je kompletan projekat i istakao važnost titule Evropska prijestonica kulture.\n“Kultura je oplemenjivanje ljudskog duha a to je nemjerljivo. Gajiti jedan grad na ovim temeljima je suštinski važno jer titula EPK donosi ozbiljno identitetsko preispitivanje onog antropološkog pitanja: Ko smo mi kao grad? Šta smo mi? Po čemu smo drugačiji od drugih? Kada se ovako grad postavi kao ličnost, ova titula ima tu snagu da okupi ljude da, za početak, se počnu pitati o tome, a kasnije strateški raditi na unapređenju identiteta grada”.\nUŽIVO: Crna Gora – Španija 3:5 (II četvrtina)\nIzložba Skin and Stone slikarke Mine Radović 22. jula u Gradskoj galeriji Kotor\nCRNA GORA Aktuelno - 17.07.2021-20:52\nIzložba “Skin and Stone” (Koža i kamen) slikarke Mine Radović, biće otvorena 22. jula u Gradskoj galeriji Kotor u 20 i 30h. Izložba je dio...\nKotorski spasioci preopterećeni: Neoprezni turisti, saobraćajke, požari…\nCRNA GORA Aktuelno - 17.07.2021-20:34\nPripadnici kotorske Službe zaštite i spašavanja dobili su danas u 17 sati poziv iz centra 112 da je jedna muška osoba povrijeđena na na...


Predstavljen projekat “Bezbjedna zajednica” | Palelive.com\nPočetna Regija Zvornik Predstavljen projekat “Bezbjedna zajednica”\nPredstavljen projekat “Bezbjedna zajednica”\nZVORNIK – U Zvorniku je danas predstavljen projekat “Bezbjedna zajednica” koji provodi NATO Štab Sarajevo s ciljem poboljšanja saradnje između vojne i lokalne policije, kao i drugih tijela u slučaju vanrednih situacija.\nNa konferencija za novinare održanoj tim povodom zamjenik komandanta NATO Štaba Sarajevo Ole Fauske rekao je da je, u slučaju ekstremnih vremenskih uslova ili nesreća, policija prva koja reaguje.\n“Postoje procedure na osnovu kojih lokalni organi vlasti mogu zatražiti pomoć od oružanih snaga u ovakvim situacijama, ali, uprkos tome, naše iskustvo govori da su od izuzetne važnosti upravo lični kontakti”, naglasio je Fauske.\nOn je napomenuo da se, prilikom posjeta gradovima u okviru ovog projekta, osim razmjene iskustava i uspostavljanja ličnih kontakata, koristi prilika i da se stanovništvu ukaže da Oružane snage imaju resurse koje im mogu staviti na raspolaganje u slučaju potrebe.\n“Takođe, ovo je prilika i da lokalnom stanovništvu govorimo o NATO i da im pružimo priliku da pitaju ono što ih interesuje”, rekao je Fauske.\nNačelnik Stanice javne bezbjednosti Zvornik Stanimir Vidović rekao je da je svrha današnjeg događaja, između ostalog, razmjena iskustava, te preuzimanje svega što je dobro, kako bi u vanrednim situacijama djelovali svi zajedno najbrže moguće i sa što manje posljedica.\nPrethodni članakSaopštenje Kabineta načelnika opštine Pale u vezi sa divljim deponijama\nNaredni članakPredstavljen projekat postavljanja ulične rasvjete


Naslovna Zanimljivosti Iz naših krajeva U Novom Sadu otvoren The Empty Shop, jedinstvena radnja u koju kupci...\nŠoping centar Promenada Novi Sad, u saradnji sa Crvenim Krstom Vojvodine, organizuje humanitarnu akciju prikupljanja odeće i obuće za decu i odrasle.\nSvi znamo da većina ljudi ne nosi svaki komad odeće koji poseduje. Ali da li ste znali da, po rezultatima nedavnog istraživanja koje uključuje više od 18.000 domaćinstava u 20 zemalja, većina ljudi u poslednjih godinu dana nije obukla preko 50% svoje garderobe?8\n„Šetnjom kroz šoping centar i razgledanjem najnovijih kolekcija poznatih brendova često zaboravimo na svu onu odeću koju već imamo i ona najčešće ostane potpuno neiskorišćena, i na kraju bačena. Zahvaljujući Empty Shop-u, svi naši posetioci će imati lak i jednostavan način da svu tu garderobu doniraju u humanitarne svrhe, jednostavnom posetom ovoj jedinstvenoj radnji, kao što bi posetili i bilo koju drugu u centru.\nKoristim ovu priliku da, ne samo u ime šoping centra Promenada Novi Sad, već i u svoje lično ime, pozovem sve sugrađane da otvore svoje garderobere, plakare i pridruže nam se u naporima da prikupimo garderobu koja će uz partnerstvo sa Crvenim Krstom Vojvodine, biti podeljena na nivou Vojvodine građanima kojima je najpotrebnija“, izjavila je Darja Kustudija, marketing menadžer šoping centra Promenada Novi Sad.\nRadnja u koju kupci donose garderobu\nPrethodni tekstOpštini Bač odobren projekat podrške zapošljavanja teže zapošljivih kategorija\nSledeći tekstPoseta Dečjem selu u Sremskoj Kamenici


Potvrđen BMW 335 xi Coupe - Automagazin\n3.0-litarski 6-cilindarski bi-turbo agregat snage 306 konjskih snaga ostaće nepromenjen, ali će dodatna trakcija biti omogućena pogonom na sve točkove. Novi BMW 335xi Coupe biće 0,2 sekunde brži od 335i modela u dispiplini 0-100 km/h. X-Drive sistem ogona na sve točkove omogućuje neprekidnu distribuciju obrtnog momenta i snage između prednjih i zadnjih točkova na osnovu podataka prikupljenih od strane raznih senzora.\nKompanija BMW najavila je i uvođenje novog ZF-ovog Vector-Drive diferencijala (na slici) u neke od svojih modela sa pogonom na zadnje točkove, koji bi trebao povećati agilnost, stabilnost i upravljivost automobila. Sistem funkcioniše na principu planetarnih prenosnika i elektromagnetnih elemenata i kada prepozna podupravljanje, povećava isporuku snage na spoljni točak, i tako automobil brže i sigurnije usmerava u krivinu. Goran Sarić - Automagazin


NARODNA SKUPŠTINA RS: 7. JULA 2015. GODINE ODRżANE SEDNICE ODBORA ZA RAD, SOCIJALNA PITANJA, DRUšTVENU UKLJUčENOST I SMANJENJE SIROMAšTVA, ODBORA ZA PROSTORNO PLANIRANJE, SAOBRAćAJ, INFRASTRUKTURU I TELEKOMUNIKACIJE, ODBORA ZA USTAVNA PITANJA I ZAKONODAVSTVO I ODBORA ZA FINANSIJE, REPUBLIčKI BUDżET I KONTROLU TROšENJA JAVNIH SREDSTAVA\nOdbor za finansije, republički budžet i kontrolu trošenja javnih sredstava održao je sednicu 7. jula, na kojoj je razmotren u pojedinostima Predlog zakona o izmenama i dopunama Zakona o hipoteci koji je podnela Vlada.\nNa ovaj Predlog zakona podneto je 39 amandmana, a Vlada i Odbor prihvatili su pet amandmana.\nNa sednici Odbora za ustavna pitanja i zakonodavstvo, održanoj 7. jula 2015. godine, razmatrani su amandmani na Predlog zakona o izmenama i dopunama Zakona o hipoteci, koji je podnela Vlada.\nNa Predlog zakona o izmenama i dopunama Zakona o hipoteci narodni poslanici podneli su 39 amandmana. Članovi Odbora jednoglasno su ocenili da je svih 39 amandmana u skladu sa Ustavom i pravnim sistemom Republike Srbije.\nU ime Ministarstava finansija sednici je prisustvovao Dejan Hadžić.\nČlanovi Odbora za rad, socijalna pitanja, društvenu uključenost i smanjenje siromaštva su na sednici održanoj 7. jula 2015. godine razmatrali predstavke i predloge građana.\nPredsednica Odbora Vesna Rakonjac obavestila je članove Odbora da je Radna grupa razmotrila sve pristigle predstavke i predloge građana i uputila Odboru predlog za dalje postupanje po njima.\nPošto u diskusiji nije bilo primedbi, članovi Odbora prihvatili su predlog Radne grupe za dalje postupanje sa predstavnikama i predlozima građana upućenim Odboru.\nU nastavku sednice predsednica Odbora informisala je članove Odbora da će u narednom periodu imati razgovor sa predstavnicima nevladinog sektora po pitanju položaja migranata u Srbiji, kao i da će inicirati sastanak sa predstavnicima UNHCR i zatražiti relevantne informacije o stanju na terenu, posebno u pograničnim opštinama.\nTakođe, predsednica je predložila da se Odbor obrati Ministarstvu za rad, zapošljavanje, boračka i socijalna pitanja radi dostavljanja informacije o efektima primene Zakona o radu ("Sl. glasnik RS", br. 24/2005, 61/2005, 54/2009, 32/2013 i 75/2014), imajući u vidu da je od njegovog usvajanja prošlo godinu dana.\nNa sednici Odbora za prostorno planiranje, saobraćaj, infrastrukturu i telekomunikacije, održanoj 7. jula 2015. godine, članovi Odbora razmotrili su Izveštaj o radu Regulatorne agencije za elektronske komunikacije i poštanske usluge za 2014. godinu, kao i predstavke na predlog Radne grupe Odbora.\nSednici su prisustvovali predstavnici Regulatorne agencije za elektronske komunikacije i poštanske usluge prof. dr Jovan Radunović, predsednik Upravnog odbora, dr Milan Janković, direktor Agencije i dr Dejan Šuput, rukovodilac Službe za opšte poslove.\nProf. dr Jovan Radunović, predsednik UO RATEL-a, povodom obeležavanja 10 godina postojanja RATEL-a informisao je članove Odbora o rezultatima rada ove Agencije u proteklih 10 godina. On je naveo da je, uvođenjem novih tehnologija i ulaganjem u povećanje pokrivenosti, zabeležen značajan razvoj investicija u oblasti fiksne i bežične infrastrukture.\n"Započeta je utakmica operatora u ponudi paketa serije usluga, koja je korisnicima omogućila nižu cenu usluga. Otvorenim tržištem obezbeđeni su uslovi za predvidivo i ravnopravno poslovanje, a korisnici sada, bez promene broja, mogu da odaberu operatora čija im ponuda najviše odgovara. Takođe je obezbeđen završetak prelaska sa analognog na digitalno emitovanje, što je stvara nove uslove za licence za 4G, o čemu u narednom periodu treba razgovarati", istakao je Radunović.\nMilan Janković, direktor RATEL-a podneo je Odboru Izveštaj o radu RATEL-a za 2014. godinu istakavši da, u skladu sa prošlogodišnjim izmenama Zakona o elektronskim komunikacijama ("Sl. glasnik RS", br. 44/2010, 60/2013 - odluka US i 62/2014) i dopuni Zakona o poštanskim uslugama ("Sl. glasnik RS", br. 18/2005, 30/2010 i 62/2014), zajednički rade bivša Agencija za poštanske usluge (RAPUS) i RATEL.\n"Mi smo u veoma kratkom periodu uspeli da rešimo sva organizaciona pitanja. Svi ljudi koji su bili zaposleni u RAPUS-u prešli su u RATEL i sada u skladu sa tim radimo pod novim nazivom - Regulatorna agencija za elektronske komunikacije i poštanske usluge (RATEL). Prošlogodišnji prihod direktno od servisa u elektronskim komunikacijama je bio oko 1,5 milijardi evra, a u poštanskim uslugama oko 125 miliona evra. Kada se govori o investicijama one su u 2014. godini bile na nivou 200 miliona i one su konstantne u poslednjih nekoliko godina, a najveće su bile 2007. godine kada smo dobili dva nova mobilna operatera, Telenor i VIP. Od marta 2015. godine imamo mogućnost da naša tri operatera Telekom Srbija, Telenor i VIP pružaju četvrtu generaciju mobilnih sistema, što je trenutno jako popularno i što će se u narednom periodu sigurno i povećavati, pre svega, zbog protoka podataka i mogućnosti da krajnji korisnici primaju protoke do 100 MB", naveo je Janković.\nNakon diskusije o prvoj tački dnevnog reda, Odbor je utvrdio Predlog zaključka kojim se prihvata Izveštaj o radu Regulatorne agencije za elektronske komunikacije i poštanske usluge za 2014. godinu i dostavio ga Narodnoj skupštini na razmatranje i usvajanje.\nOdbor je razmotrio i jednoglasno prihvatio predlog Radne grupe za dalje postupanje sa predstavkama građana upućenih Odboru u prethodnom periodu.


Sukobi u Južnoj Africi - Page\nFebruary 20, 2020, 08:45:11 pm\nPALUBA > Vesti > Vesti sa ratišta > Topic: Sukobi u Južnoj Africi\nAuthor Topic: Sukobi u Južnoj Africi (Read 208 times)\nSukobi u Južnoj Africi\n« on: September 06, 2019, 06:41:16 pm »\nHaos u Južnoj Africi, napadi, sukobi, žrtve\nPolicija je ispaljivala gumene metke na demonstrante i uhapsila oko 50 osoba zbog nasilnih demonstracija protiv stranaca u Katlehongu nedaleko od Johanesburga, javljaju južnoafrički mediji. Dva izgorela tela prebačena u mrtvačnicu.\nHaos u Južnoj Africi preneo se, tokom poslednjih 48 časova, i u nekoliko okolnih država u kojima su se na meti demonstranata našli upravo Južnoafrikanci.\nTanzanija je obustavila sve letove ka Južnoj Africi, dok su nigerijske vlasti ponudile evakuaciju svim svojim državljanima koji se nalaze u toj državi, posle serije nereda u kojima je, do sada, poginulo najmanje deset osoba, dok je više od 150 uhapšeno.\nIstovremeno, demonstranti su u kongoanskom Lumubašiju polupali prozore na južnoafričkom konzulatu i opljačkali prodavnicu čiji su vlasnici Južnoafrikanci, javljaju lokalni mediji.\nSlične scene viđene su i u Zambiji, gde su studenti organizovali protest u Lusaki, ali je skup ubrzo izmakao kontroli pa je opljačkan tržni centar, čiji su vlasnici Južnoafrikanci.\nHaos u i oko Južne Afrike počeo je posle serije protesta koji, navodno, za cilj imaju proterivanje stranaca, vlasnika različitih prodavnica ili poslovnih objekata.\nIstovremeno, širom Južne Afrike zabeleženi su izgredi u kojima je rulja gađala policiju kamenjem. Policajci su ispaljivali gumene metke na izgrednike i uhapsili pedesetak osoba.\nNedaleko od Pretorije, trojica policajaca ubijena su u pljački blindiranog vozila koje je prevozilo novac, čime su dodatno podignute ionako visoke tenzije u tom delu zemlje.\nMadagaskar i Zambija su otkazale fudbalske utakmice protiv reprezentacije Južne Afrike u znak protesta zbog napada na strance.


Jovana Preković je šampion sveta\nJovana Preković, srpska karatistkinja, odbranila je titulu prvaka sveta u kategoriji do 61 kilograma na šampionatu koje se održava u Dubaiju. 20.11.2021, Sputnik Srbija\nJovana Preković je u finalu pobedila Ukrajinku Anitu Seroginu rezultatom 2:1 i tako je odbranila svetsko zlato koje je osvojila u Madridu 2018. godine. U fantastičnoj 2021. godini 25-godišnja Aranđelovčanka postala je i šampionka Evrope, a kruna sezone bile su Olimpijske igre u Tokiju, gde je takođe osvojila najsjajnije odličje. Srpski karatisti u nedelju imaju priliku za još jednu zlato, pošto se muški tim plasirao u finale.\nsport, ostali sportovi, karate, jovana preković\nJovana Preković, srpska karatistkinja, odbranila je titulu prvaka sveta u kategoriji do 61 kilograma na šampionatu koje se održava u Dubaiju.\nJovana Preković je u finalu pobedila Ukrajinku Anitu Seroginu rezultatom 2:1 i tako je odbranila svetsko zlato koje je osvojila u Madridu 2018. godine.\nNeverovatno samopouzdanje Srpkinje: „Idem da uzmem ono što mi pripada“ /video/\n7 Avgust, 21:34\n6 Avgust, 20:40


ĐACI DVA SATA NA ULICI Učenici iz Leštana po vejavici i minusu čekali školski autobus da ih vrati kućama (VIDEO)\nMališani, učenici jedne osnovne škole u Kaluđerici koji autobusom organizovano dolaze do svojih domova u Leštanima, čekali su sinoć svoj prevoz skoro dva sata zbog saobraćajne nesreće u kojoj je autobus naleteo na automobil i zaglavio se na putu u blizini škole, saznaje "Blic".\nKako je naveo jedan od roditelja, četiri odeljenja učenika nekadašnje OŠ "Nikola Tesla" iz Leštana koja je zbog renoviranja prebačena u Kaluđeriću provela su skoro dva sata po ledu, snegu i kijametu, zbog ove nesreće, a da niko od nastavnika nije obavestio roditelje.\nIZBEGNUTA NESREĆA Pogledajte kako je autobus na liniji 408 SKLIZNUO S PUTA\n- Autobus koji je vozio treći i četvrti razred je udario u auto i preprečio put za drugi autobus koji prevozi mlađe đake. Onda su sva deca izašla iz autobusa i čekala sa ostalima jer nisu imali čime da se vrate u Leštane - obajšnjava roditelj jednog od učenika koji dodaje da niko nije reagovao pravovremeno već da su deca dugo bila napolju.\nKARAMBOL U KALUĐERICI Oborio ogradu, srušio banderu i umalo nije KOLIMA UŠAO U KUĆU\nEKSPLOZIJA U KALUĐERICI Bačene dve ručne bombe, oštećene dve kuće\nOd ovog meseca nove uplatnice "Infostana" sa detaljima zaduženja\nJKP „Infostan” ovog meseca menja izgled računa, tako da će korisnici komunalnih usluga sa oktobarskom uplatnicom dobiti kompletan uvid u način obračuna za svaku pojedinačnu stavku.\nUšće dobija žičaru, ali i plato sa JARBOLOM OD 80 METARA\nGondola Kalemegdan - Ušće, rekonstrukcija Ulice Kneza Miloša sa podzemnom garažom, sređivanje ulica 27. marta, Džordža Vašingtona i Cara Dušana, uređenje otvorenih javnih prostora, završetak novih vrtića u Altini i Ovči, rekonstrukcija Muzeja grada Beograda, ali i jarbol sa mega zastavom na Ušću, najznačajnije su kapitalne investicije u Beogradu u 2019. godini.\nFILMSKO HAPŠENJE NA DORĆOLU Video je policiju i počeo da beži, a onda je oboren automobilom\nMuškarac A. S. (30) povređen je danas oko 11 sati u Ulici cara Dušana na Dorćolu dok je bežao od policijske patrole, saznaje "Blic".


Brnabić na Beogradskim investicionim danima: Ova vlada konačno može da investira u mnogo dinamičniji razvoj\nPremijerka Ana Brnabić danas je otvorila regionalni ekonomski forum "Beogradski investicioni dani 2017", i poručila investitorima da je Beograd fantastična investiciona destinacija, kao i da Srbija konačno može da investira u mnogo dinamičniji razvoj.\nBeograd je fantastična destinacija za investicije\nBrnabić je rekla da je to veoma važna konferencija koja svake godine raste i zahvalila gradnačelniku na njegovoj organizaciji.\nOna je pozvala investitore da dolaze u Srbiju u što većoj meri.\n- Beogad je fantastična investiciona destinacija. Želimo i Srbiju da predstavimo, koja je jako puno uložila u svoj razvoj u poslednje tri ili četiri godine - naglasila je Brnabić.\nKako je rekla, imamo makroekonomsku i i fiskalsnu konsolidaciju i dobre fiskale rezultate.\n- Sada možemo dalje da gradimo, ova vlada konačno može da investira u mnogo dinamičniji razvoj - naglasila je Brnabić.\nPremijerka je rekla i da je veoma važna regionalna staiblnost i regionalno povezivanje, jer ako region nije staiblan "ni mi nećemo moći da izvučemo koristi od svega što smo do sada uradili".\nAko ima rizika, nema ulaganja\n- Ako imamo bilo kakave rizike u regionu i na nas će se gledati kao na zemlju koja je rizična desticnacija. Investirori onda neće dolaziti i međunarodne finansisjke institucije neće investirati u projekte u tolikoj meri sa povoljnim kreditima, i zato je važno da smo ovde zajedno. Da region zajedno radi na svom povezivanju i zajedničkom prosperitetu - poručila je Branbić.\nNapredak na svim listama\nTakođe, navela je da je Srbija ove godine imala zapaženi uspeh na Duing biznis listi Svetske banke, tri godine za redom. Istakla je i da je na listi Globalne konkurentnosti Svetskog ekonomskog foruma napredovala za 12 mesta, a na listi Fajnešal tajmsa je na prvom mestu po privlačenosti za direktne strane investicije u regionu.\nBrnabić kaže da je u Maroku bila na konferenciji sa predsednikom vlade Albanije Edijem Ramom, gde su velikom broju stranih zvaničnika poslali poruku da iako posotoji veliki broj otvorenih pitanja, to nije preperka dijalogu i saradnji u regionu.\nOna je podsetila da je 31. oktobra u Birsleu zasedala prva radna grupa Komorskog investicionog foruma i da se radi na implementaciji akcionog plana za regionalno povezivanje.\n- Jutros sam imala satstanak sa predstavnicima zemalja u regionu i razgovarali smo o regionalnoj platformi za poslovno orkuženje. Uvodimo vaučere za sezonske radnike, što je sistem koji smo naučili od Hrvatske, BiH, Makedonije i Crne Gore, a preuzeli smo i sertifikaciju za lokalne samouprave. Postoji veliki broj aktivnosti na kojima radimo u regionu i koji daju konkretne rezultate - navela je predsednica vlade.\nČadež: Razgovaramo o 80 projekata\nPredsednik Privredne komore Srbije Marko Čadež kaže da će se na ovom Forumu razgovarati o oko 80 različitih projekta, čija je vrednost oko 1,5 milijardi evra. Reč je o projektima u različitim oblastima a biće reči i, kako kaže, o mogućnostima javno-privatnih partnerstava.\nOn je rekao da "Beogradski investicioni dani" svake godine privlače sve više učesnika, i da ih je ove godine skoro 500. Predsednik PKS je takođe ukazao na značaj reginalnog povezivanja, i podsetio da je formirana zajednička privredna komora Zapadnog Balkana.\nTakođe, istakao je i da će u februaru u Londonu biti održan investicioni skup EBRD posvećen Zapadnom Balkanu, na kome će zajednički nastupiti šest privrednih komora regiona kroz jedinstvenu privrednu komoru, koja će predstaviti zajedničku investicionu palatformu.\nSkup je prilika da se predstave potencijali investitorima. Forum, osim prezentacija investicionih potencijala Beograda i Srbije, ima i radni karakter, pa će biti organizovani "B2B" (biznis tu biznis) sastanci, a posebno će biti organizovani sastanci sa kompanijama i investitorima koji žele direktno da razgovaraju o mogućim oblicima saradnje.


Slavlje u štabu demokratske kandidatkinje za Predstavnički dom Aleksandrije Okasio-Kortes u Njujorku (Foto: Reuters/Andrew Ke)\nDemokrate su povratile kontrolu nad Predstavničkim domom SAD na izborima na sredini predsedničkog mandata, održanim u utorak, dok su republikanci sačuvali većinu u Senatu, što će dovesti do stvaranja podeljenog Kongresa, koji će predstavljati blokadu za zakonodavnu agendu predsednika Donalda Trampa u naredne dve godine.\nRezultat, takođe predstavlja makar delimični prekor predsednika Trampa, koji je održao veliki broj mitinga širom zemlje, kako bi podržao republikanske kandidate i koji je iznova i iznova ponavljao da su izbori ključno važan referendum o njegovoj politici.\n"Današnja pobeda nije pitanje demokrata ili republikanaca, najvažnije je to što ćemo ponovo imati ustavom propisanu podelu vlasti i kontrolu Trampove administracije", rekla je demokratska liderka Nensi Pelosi, predstavnica Kalifornije u Predstavničkom domu, tokom pobedničkog govora u sedištu Demokratske stranke u Vašingtonu.\nZahvaljujući većini u Predstavničkom domu, po prvi put u poslednjih osam godina, demokrate mogu da učine više od pukog nadziranja Trampovih zakonodavnih prioriteta. Takođe će biti u poziciji da proveravaju svaki predsednički eksces, jer će preuzeti liderstvo u ključnim odborima, koji imaju veliku moć, kada je reč o istragama.\nNeke demokrate su najavile da će istraživati da li je Tramp u bilo kakvom ličnom ili finansijskom konfliktu interesa, kroz zahtev za uvid u njegovu poresku prijavu i uvid u njegove finansijske i poslovne interese, kao i veze njegove kampanje iz 2016. sa Rusijom.\nPredsednik SAD Donald Tramp pozdravlja pristalice dok pristiže na predizborni miting u Vejnu, Indijana, 5. novembra 2018.\n"To je kritična provera Trampa", kaže analitičar sa Univerziteta u Virdžiniji, Lari Sabato. "Veliki zakoni sa ideološkim pečatom, levim ili desnim, neće proći u naredne dve godine. Demokrate sada imaju moć da istražuju, pa Tramp i njegova administracija mogu da očekuju istrage, pre nego što će biti zaštićeni Predstavničkim domom".\nAli, očuvanjem kontrole u Senatu, republikanci su sačuvali mogućnost da potvrđuju Trampove sudijske nominacije. Republikanski senat takođe može da spreči Kongres u pokušaju da Trampa smeni sa funkcije, ukoliko demokratski kontrolisani Predstavnički dom odluči da pokrene proces opoziva, kao što su neki najavljivali.\nIako se glasovi i dalje broje, demokrate bi prema projekcijama trebalo da dobiju više od 30 mesta u Predstavničkom domu. To je u skladu i sa mnogim predizbornim istraživanjima i analizama koje su predvidele "plavi talas", odnosno veliku pobedu demokrata.\nDemokrate su očekivale glasove manjina, mladih ljudi i onih u urbanim i prigradskim glasački nestabilnim okruzima, u kojima su mnogi bili nezadovoljni Trampovim liderstvom i oštrom retorikom prema migrantima i manjinama.\nTaj trend je bio evidentan u virdžinijskim predgrađima blizu Vašingtona, gde je Dženifer Vekston, pravnica i državna senatorka, porazila republikansku protivkandidatkinju, članicu predstavničkog doma Barbaru Komstok.\nDemokratkinja Dženifer Vekston govori tokom izborne noći na proslavi nakon pobede nad republikanskom kandidatkinjom Barbarom Komstok, u Dalesu, Virdžinija, 6. novembra 2018.\nU Nju Džersiju, demokratkinja Miki Šeril, bivša mornarička pilotkinja i novajlija u politici, pobedila je republikanca Džeja Vebera, osvojivši mesto koje su republikanci držali preko tri decenije.\nIako su istraživanja javnog mnjenja pokazala da su zdravstvena zaštita i ekonomija bili glavne teme za glasače, Tramp je uvek bio na umu birača.\nIzlazne ankete kablovske TV mreže Si En En (CNN) pokazale su da 55 odsto glasača ne odobrava Trampove akcije, dok ih 44 odsto podržava. Takođe, 56 odsto ispitanika misli da je zemlja na pogrešnom putu, dok samo 41 odsto smatra da je put pravi.\nMeđutim, republikanci su obezbedili najmanje većinu od 51 naspram 49 Senatu, uz očekivanje da će osvojiti još neko mesto pre proglašavanja konačnih rezultata.\nMesta u senatu za četiri države i dalje su bila nepoznata do srede ujutro. Trka je tesna u Montani, Arizoni i Floridi gde republikanski kandidati imaju blagu prednost. Drugi krug izbora u Misisipiju će biti održan 27. novembra.\nBela kuća je saopštila rano u sredu da je Tramp pozvao predstavnika većine u Senatu Miča Mekonela kako bi mu "čestitao istorijski dobitak u Senatu". Tramp je takođe razgovarao sa odlazećim predsedavajućim Predstavničkog doma Polom Rajanom, koji se povlači u januaru, kao i sa Nensi Pelosi, za koju se očekuje da ponovo budepredsedavajuća Predstavničkog doma, kao što je bio slučaj od 2007. do 2011, kada je ušla u istoriju kao prva žena na čelu tog tela.\nTramp je proslavio tvitujući: "Ogroman uspeh noćas. Hvala vam svima".


Žikina štrpkanja: mart 2019. - FakeNews Tragač\nŽikina štrpkanja: mart 2019.\nFakeNews Tragač po peti put proverava kolumne Živorada Nikolića objavljene u Kuriru, kojih je tokom marta bilo pet. Ukoliko ste propustili naše prethodne mesečne analize, ovde možete pronaći januarsku, a ovde februarsku.\n„Jahorina, olimpijska lepotica“ glasio je naziv prve ovomesečne kolumne. Nikolić je ovaj tekst prepisao sa turističkog portala „Ski Sarajevo“\nKolumna „Činkve Tere – Italijanski raj“ donela nam je šaroliki prikaz jednog dela italijanske rivijere. Ipak, niste morali da čekate Nikolićevu kolumnu da biste se upoznali sa ovim redovima, budući da su u identičnom obliku objavljeni na sajtu Prve televizije još 22. februara 2016. godine.\nŽika Šarenica je 17. marta, inspirisan gostom emisije iz protekle nedelje, napisao tekst o arheološkom nalazištu Belica. Pored toga, Žika je inspiraciju našao i u tekstoivima sa sajta Novosti iz ove i iz 2013. godine.\nZa kolumnu naslova „Branko Radičević Šumadinac“ FakeNews Tragač nije mogao da utvrdi da li je plagijat, pošto se rečenice koje sadrži ne mogu pronaći ni jednom dostupnom onlajn pretragom. Ipak, i ovaj je tekst najvećim delom sačinjen od tuđih misli, tj. od izjava gosta „Žikine Šarenice“ Nenada Grujičića, direktora „Brankovog kola“.\nTekst o Jakutima, objavljen poslednjeg dana marta, Nikolić je najvećim delom prepisao sa sajta B92 iz teksta koji je dostupan od 2011. godine.


Sindikat penzionera protestovao u Beogradu pomenom moralu, pravdi i istini – NovostiDana.rs\nSindikat penzionera protestovao u Beogradu pomenom moralu, pravdi i istini\nUdruženje sindikata penzionera Srbije i Udruženje sindikata penzionisanih vojnih lica organizovali su danas u Beogradu protest kako bi izrazili nezadovoljstvo zbog, kako s naveli, „nemoralnih i neustavnih“ zakona koji su najstarije doveli na ivicu egzistencije.\nUčesnici protesta okupili su se kod Doma Narodne skupštine, a optišli su i do Ustavnog suda i zgrade Radio-televizije Srbije u Takovskoj ulici.\nPredsednik Udruženja sindikata penzionera Srbije Mihajlo Radović rekao je agenciji Beta da su „svima dali odredjene zadatke: Od Skupštine Srbije zahtevamo da poništi sramne zakone kojima su nam smanjili penzije, od Ustavnog suda da donese svoje stavove o našoj inicijativi da ispita ustavnost spornih zakona i da nas ne koči u proceduri odlaska u Strazbur, jer pravne institucije Srbije ne daju rešenja za naše prboleme“.\nRadović je dodao da su time održali „pomen moralu, pravdi i istini“ vrednostima koje su nestale u Srbiji.\nOn je dodao da je pokrenuta inicijativa da penzioneri pojedinačno traže rešenja od PIO fonda kako bi se žalili Upravnom i Ustavnom sudu da bi se utvrdio koliko kome država duguje.\nRadović je kazao da su od RTS tražili da „informišu istinito gradjane“ jer je to „servis koji gradjani plaćaju“ da bi bili istinito informisani.\nProtest podržao Pokret slobodnih gradjana\nPokret slobodnih gradjana podržao je protest penzionera i zahteve penzionera da im se nadoknade „nepravedno smanjene penzije“ i ocenio da je nužno donošenje zakona o pravima veterana koji sada imaju najniža prava u Evropi.\nPodsetivši da je pisanje tog zakona inicirao Saša Janković kao Zaštitnik gradjana, PSG je naveo da će ga predložiti i podržati kada Skupština Srbije ponovo bude mesto gde se „sprovodi volja gradjana, a ne jedne stranke“.\nPredsednik PSG Saša Janković kazao je da oni koji su ljude slali u besmislene ratove, opet su na vlasti, a ljudi su im i dalje igračke.\n„Umesto sigurnosti, poštovanja i podrške, današnja vlast veteranima sprema praznik s njihovim imenom, i prazninu u novčaniku i duši“, kazao je Janković, a preneo PSG.


„Neću kriti“: Lavrov o ishodu razgovora sa japanskim kolegom - Sputnjik Srbija\n21:31 22 Jun 2021\n13:23 14.01.2019 (osveženo 15:07 14.01.2019) Preuzmite kraći link\nOn je saopštio da je na sastanku razmatrana realizacija ukaza predsednika Rusije Vladimira Putina i premijera Japana Šinza Abea o potrebi da se ubrzaju pregovori o mirovnom sporazumu na osnovu sovjetsko-japanske deklaracije iz 1956. godine.\n„Neću kriti, i dalje imamo suštinske razlike, stavovi su u početku bile dijametralno suprotni i o tome smo govorili više puta. Ali politička volja naših lidera da se u potpunosti normalizuju odnosi između Rusije i Japana podstiče nas da intenziviramo ovaj dijalog“, objasnio je Lavrov.\nBez japanskog priznavanja suvereniteta Rusije nad Kurilima, veoma je teško računati na napredak u pregovorima o mirovnom sporazumu, istakao je Lavrov.\nMinistar je naglasio da su Rusija i Japan potvrdili svoju spremnost da rade na osnovu deklaracije iz 1956. godine, što pre svega znači da prvi korak ne može da se promeni, a to je japansko priznavanje rezultata Drugog svetskog rata u celini, uključujući i suverenitet Rusije nad svim ostrvima južnokurilskog arhipelaga.\n„To je naša osnovna pozicija i bez koraka u tom pravcu veoma je teško računati na bilo kakav napredak u drugim pitanjima“, rekao je ruski ministar i dodao da je Rusija skrenula pažnju japanskoj strani da se o pitanju suvereniteta nad Kurilskim ostrvima ne raspravlja.\n„To je teritorija Rusije i skrenuli smo im pažnju na činjenicu da su u japanskom zakonu ta ostrva označena kao severna teritorija, što je, naravno, neprihvatljivo za Rusiju“, naglasio je Lavrov.\nMoskva je takođe ukazala na postupke Sjedinjenih Američkih Država u vezi sa razvijanjem sistema za protivraketnu odbranu na japanskoj teritoriji, koji su usmereni na militarizaciju tog regiona, kao i na postupke koje SAD formalno opravdavaju potrebom za neutralizacijom severnokorejske nuklearne pretnje, kako je oni nazivaju.\n„Zapravo, to su postupci koji stvaraju rizike za bezbednost Rusije i Kine“, rekao je Lavrov.\nRuski ministar je saopštio da će zamenici ministara spoljnih poslova Rusije i Japana do samita japanskog premijera Šinza Abea i ruskog predsednika Vladimira Putina koji će se održati 22. januara informisati kako se ispunjavaju naredbe dvojice lidera.\n„Složili smo se da će naši zamenici, kako su i predvideli naši lideri, kada su se dogovarali o intenziviranju rada na mirovnom sporazumu na osnovu deklaracije iz 1956. godine, nastaviti konkretne kontakte“, naveo je Lavrov.\nMoskva i Tokio dogovorili su se i da razvijaju nove ambiciozne projekte o zajedničkim ekonomskim aktivnostima na Kurilskim ostrvima.


"UMEĆE RATOVANJA": Džonson imenovao za savetnika direktora kampanje za Bregzit | Ekspres.net\n"UMEĆE RATOVANJA": Džonson imenovao za savetnika direktora kampanje za Bregzit\nBoris Džonson, koji zvanično preuzima funkciju britanskog premijera, imenovao je za svog savetnika Dominika Kamingsa, kontroverznog direktora kampanje za Bregzit "Glasaja za odlazak" (Vote Leave) tokom 2016. godine.\nSmatra se da je Kamings igrao ključnu ulogu budući da je vodio kampanju pretežno na društvenim mrežama, a ne tradicionalno na političkim mitinzima. Upravo iz tog razloga su postupci kampanje dovedeni u pitanje, posebno zbog upotrebe varljivih slogana i ciljanih političkih reklama.\nKamings već tri godine nastavlja kritike protiv strategije vlade o Bregzitu koje objavljuje u centrističkom nedeljniku Spektator (The Spectator).\nOn je u filmu "The Uncivil War" (Negrađanski rat) emitovanom u januaru na kanalu Čenel 4 (Channel) opisan kao samoproglašeni agitator koji koristi taktike opisane u delu "Umeće ratovanja" Suna Cua. Film se fokusira na zvaničnu kampanju za izlazak iz EU i njenog direktora, Dominika Kamingsa, u briljantnom tumačenju Benedikta Kamberbeča.


Inspektori na graničnim prijelazima u Federaciji BiH izdali 17.002 rješenja o izolaciji – Livno Novine\n“Zaključno s 24. ožujkom, prema do sada dostupnim informacijama, federalni sanitarni inspektori na graničnim prijelazima u FBiH izdali su ukupno 17.002 rješenje o stavljanju putnika u izolaciju na period od 14 dana. Nadzorima i mjerama je obuhvaćeno i ukupno 1.570 državljana BiH s prebivalištem u RS-u koji su u BiH ušli preko graničnih prijelaza u FBiH, te su podaci o njima blagovremeno dostavljeni Inspektoratu Republike Srpske na daljnje postupanje i provođenje mjera izolacije. Isto vrijedi i za 157 državljana BiH s prebivalištem na području Brčko Distrikta, za koje su podaci dostavljeni Inspektoratu Brčko Distrikta”, izvijestio je Ajdinović.\n“Ovim putem želim zahvaliti našim inspektoricama i inspektorima koji ulažu maksimalne napore 24 sata dnevno na prvoj liniji obrane protiv širenja pandemije. Zahvaljujem i kantonalnim policijskim i inspekcijskim organima, Graničnoj policiji BiH, Federalnoj upravi civilne zaštite i svim drugim organima i institucijama s kojima blisko surađujemo na suzbijanju širenja pandemije i zaštiti zdravlja stanovništva BiH”, kazao je direktor Ajdinović.


Snimanje za potrebe prezentacije\nProjekat sprovode Centar za kulturu Grocka u saradnji sa Centrom za urbani razvoj i studijom za digitalne tehnologije, koji su počeli sa 3D snimanjima odabranih kulturnih lokacija.\nBuduća virtuelna tura letnjikovcem porodice Kostić, biće obogaćena objašnjenjima kustosa, a ujedno će sačuvati uspomenu na život i rad, porodičnu toplinu i dnevne rutine znamenitih ljudi srpske nauke, medicine i kulture. Naučnika, profesora Aleksandra Kostića i supruge profesorke Smilje Kostić Joksić, pedijatra, nosilaca Legije časti. Zatim, njihovog sina Vojislava Vokija Kostića kompozitora i njegove supruge Vere Kostić, novinarke i balerine.\n- U letnjikovcu su i dalje prisutni lični predmeti porodice Kostić i autentični mobilijar, dok njihov duh provejava netaknutim ambijentom, koji evocira estetiku predratnog Beograda - objašnjavaju nadležni iz Centra za kulturu Grocka. - Stručni tim je od naslednika dobio na staranje sačuvanu foto-arhivu prof. dr Kostića, koja se sastoji od medicinskih i privatnih fotografija ovog vrsnog naučnika i pasioniranog fotografa.\nOsim letnjikovca Kostića, planirano je i da bude urađen i 3D model Vlajkovićeve kuće. On će posetiocima omogućiti da vide prvobitni izgled jednog od najlepših zdanja Grocke, građenog za vreme kapetana gročanske nahije Goluba Petrovića.\nKuće iz koje su se, predanje kaže, čuli i prvi zvuci klavira u bogatoj varoši kraj Dunava, danas je zbog višedecenijske nebrige potpuno devastirano. Zahvaljujući dragocenom arhivskom materijalu posetioci će biti u prilici da se uvere u neprevaziđen sjaj narodne arhitekture. Planirano je da snimci budu dostupni do kraja meseca na sajtu Centra za kulturu Grocka.\nOBNOVA NA PAPIRU, RADOVI ČEKAJU\nSVOJIM etnografskim vrednostima, Vlajkovićeva kuća predstavlja najveći domet građevinske, stambene i likovne kulture u narodnoj arhitekturi. Projekat rekonstrukcije i adaptacije kuće je spreman, a uradio ga je Zavod za zaštitu spomenika kulture. Međutim, još uvek nije poznato kada će početi radovi.\nGrocka legat Aleksandra Kostića porodica Vlajković centar za kulturu grocka


A. J. 4. juna 2020. 18:19\nOne koje su najviše tražile nove zaposlene pripadaju kategorijama IT-ja, trgovine i prodaje, proizvodnje, građevinarstva i transporta.\nDo proglašenja vanrednog stanja na Infostudu je dnevno bilo preko 3.000 aktivnih oglasa za posao, u aprilu je taj broj pao ispod 1.000.\nSada se taj broj ponovo vratio na pređašnji.\nU Nacionalnoj službi za zapošljavanje nedavno je rečeno da tržište rada tokom vanrednog stanja nije stalo i da je je bilo aktivnih zapošljavanja i tada.\n„Imali smo sve vreme aktivnosti i poslodavaca i nezaposlenih, tržište rada nije stalo i funkcionisalo je sve ovo vreme. Više od 15.000 lica sa evidencije se prijavilo na obavezno socijalno osiguranje, neki su se zaposlili, a neki registrovali obavljanje samostalne delatnost“, rekao je direktor NSZ Zoran Martinović nedavno Tanjugu.\nNajveći broj građana uspeo je da se zaposli u oblasti prerađivačke industrije, zatim, ova situacija je bila šansa da posao nađu i kuriri, dostavljači robe, hrane, medicinske sestre, tehničari, informatičari…\nU NSZ su rekli da su trgovci, naročito manji, sa jedne strane „gubili“ radnike, a da su sa druge strane veći trgovinski lanci usled pojačanog posla imali i veće potrebe za radnicima.


Lični predmeti legendarnog gangstera odlaze na aukciju\nKompanija Witherell’s Auction House ponudiće brojne lične predmete ozloglašenog Al Kaponea na svom predstojećem događaju, nazvanom A Century of Notoriety: The Estate of Al Capone...\nKonzorcijum koji upravlja nasledstvom pokojnog gangstera, prodaće gotovo dvesta komada iz porodične kolekcije, koja nam može dati uvid u nove detalje o njegovom privatnom životu i uključuje ekstravagatan dijamantski nakit, antikvitetske pištolje i autentična pisma iz zatvora, sačuvana zaslugom Kaponeovih unuka, koje žive povučenim životom decenijama unazad u jednom malom kalifornijskom gradu.\n"Ono što ljudi ne poznaju jeste njegov privatni život u kome je bio otac i deda, ali ni i trnovit put koji je prošao tokom služenja svoje kazne u Alkatrazu", izjavila je Dijana Patricija Kapone, Alova unuka i ćerka njegovog sina jedinca, Sonija Kaponea. "To je svima nepoznat Kapone o kome ja govorim u svojoj knjizi i njegova priča će ponovo oživeti sa ovim porodičnim nasledstvom."\n"Ovo je aukcija visokog profila i od internacionalnog značaja, tako da će biti reč o najinteresantnijem događaju u istoriji naše kompanije, dužoj od pola veka", izjavio je Brajan Viterel, suosnivač Witherell’s kuće i gostujući ekspert u popularnoj seriji Antiques Roadshow. "Počastvovani smo što je porodica Kapone izabrala našu kuću kako bi predstavila svoje najdragocenije uspomene i poverila nam odgovornost da upravljamo njenim nasledstvom sa profesionalnošću i sigurnošću koju zahteva."\nCelokupnu kolekciju možete videti na zvaničnom sajtu kompanije Witherells’, dok će se aukcija A Century of Notoriety: The Estate of Al održati osmog oktobra na imanju The Sutter Club društvenog kluba u Sakramentu, sa aukcijskom kućom koja će preuzimati ponude uživo i putem telefona.


Istraga EULEX-a o trgovini organima na meti kritika\nPolicajci EULEX-a na Kosovu\nFollow @RSE_Balkan Amra Zejneli 13.11.2012\nNa Kosovu kritikuju istražni tim EULEX-a koji se bavi istragom optužbi iz izveštaja Dika Martija, o trgovini ljudskih organa tokom rata u kome su optuženi bivši pripadnici Oslobodilačke vojske Kosova.\nTa istraga izgleda da još uvek ne uspeva da umanji negativan uticaj na zemlju koji je ostavio Martijev izveštaj. Rad EULEX-ove ekipe kritikuje se zbog nedostatka transparentnosti i spore dinamike istrage.\nPortparol EULEX-a, Juri Laas u izjavi za RSE kaže da se o istrazi ne može govoriti puno te da se optužbe moraju u potpunosti istražiti. “Jasno je da će ovo biti složena i teška istraga, jer ono što radimo jeste analiziranje stvari koje su se desile pre 12 ili 13 godina u različitim zonama i državama”, kaže Juri Laas.\nRukovodilac EULEX-ove jedinice za istragu navoda iz izveštaja Dika Martija, američki tužilac Clint Williamson, pre mesec dana posetio je Beograd gde se sastao sa čelnicima Srbije.\nNajavljeno je da će održati sastanke na Kosovu i u Albaniji – zemljama koje se pominju u izveštaju Dika Martija.\n”Specijalna jedinica će nastaviti da osigurava informacije iz jednog broja institucionalnih izvora, mi analiziramo ove informacije i nastavljaju se dalje istražne radnje. Mi takođe nastavljamo da razgovaramo sa ljudima koji poseduju relevantne informacije u vezi istrage”, kazao nam je Laas.\nOrganizacije za ljudska prava u Prištini ističu važnost sprovođenja detaljne istrage.\nIzvještaja Dika Martija optužuje i premijera Hashima Thacija i druge rukovodioce OVK-a za neljudsko tretiranje i za trgovinu ljudskim organima. Predstavnici institucija Kosova odbacili su te optužbe, ali su izrazili spremnost da sarađuju u istrazi.\nPrema izveštaju Dika Martija, zatvorenicima su vađeni organi, koji su prodavani na ilegalnom tržištu širom Evrope.\nIzvršni direktor Fonda za ljudska prava na Kosovu, Bekim Blakaj, izrazio je nadu da će okonačanjem istrage doći do rasvetljavanja optužbi koje su, po njemu, oštetile političku sliku Kosova.\nOn međutim smatra da su sastanci tužioca Williamsa nedovoljni.\n“Verujem da su sastanci sa liderima samo jedna komponenta ove istrage. Inače, ne bi bilo nikakvih efekata ukoliko se istraga zaustavi na tom nivou. Bez obzira na to šta će se na kraju ustanoviti, mislim da je ono dobrodošlo za kosovsko društvo ali i za političku elitu”, smatra on.\nU optužbama o trgovini organa nakon rata na Kosovu već duže se pominje i tzv. Žuta kuća u albanskom mestu Burelu, gde su se navodno radile različite transplatacije. Do sada međutim još uvek nije utvrđeno da li se tako nešto dešavalo na ovoj lokaciji.\nZa cvrste dokaze, treba ponuditi nagradu od 10 miliona eura.(najmanje)\nPristajem da svedocim za jedan LCD ali ne kineske proizvodnje.Mnogo trose.


A. J. 7. decembra 2021. 16:06\nEvropska komisija usvojila je nacrt uredbe kojom se definiše obavezna ugradnja uređaja za „inteligentno prilagođavanje brzine” (Intelligent Speed Assistance – ISA) na svim novim vozilima i to od 6. jula 2022. godine.\nPrilagođavanje brzine može biti definisano podacima navigacijskog sistema ili pak sistema prepoznavanja znakova, koji je takođe sve češći u današnjim automobilima. Na proizvođačima je da obezbede pouzdanost određivanja brzine, a na državama EU da vode brigu o saobraćajnim znakovima ograničenja brzine, ističe Evropska komisija. Kako piše N1, ISA sistem će vozača obaveštavati o maksimalnoj dozvoljenoj brzini zvučnim i haptičkim signalom, a potom će sistem i sam automatski reagovati sprečavanjem prekoračenja brzine.\nTo međutim ne znači da vozač neće moći da vozi brže jer će se sistem moći da „zaobiđe” naglim pritiskom papučice gasa. Naime, predviđa se mogućnost da vozač deaktivira sistem, ali da se on automatski aktivira svaki put kad pokrene motor. Način funkcionisanja je, pojednostavljeno rečeno, kao kod start-stop sistema.\nPogledajte mapu najpopularnijih marki automobila po državama, evo gde…


RTS :: Stanković: Nema potrebe za odmorom, najjači sastav za Proleter\nFudbal Stanković: Nema potrebe za odmorom, najjači sastav za Proleter\nsubota, 27. feb 2021, 18:23 -> 18:44\nTrener fudbalera Crvene zvezde Dejan Stanković izjavio je da ne vidi razlog za odmaranje igrača i kombinovani sastav, te će protiv Proletera na teren izaći najjači mogući tim.\nCrvena zvezda u nedelju od 17.00 časova dočekuje ekipu Proletera u okviru 24. kola Superlige Srbije.\n"Što se tiče povređenih igrača, Gobeljić i Ivanić su pokazali da su spremni i u Milanu, jedina dilema je Falko, koji je u Subotici osetio malu kontrakturu na loži, ostali igrači su spremni. Spremamo utakmicu za utakmicu, sigurno je da su naša filozofija i ciljevi poznati. Sutrašnja utakmica je najvažnija u ovom momentu i sem tri boda ništa drugo ne uzimamo u razmišljanje", rekao je Stanković za klupsku televiziju.\nZvezdin šef stručnog štaba još jednom se osvrnuo na utakmicu protiv Milana.\n"Teren je najbolje merilo, da bismo mogli da igramo fudbal kao u Milanu, moji igrači moraju da budu spremni. Upravo to je zasluga mog stručnog štaba, momaka koji se bave fizičkom spremom, na čelu sa Federikom Panonćinijem. Ne bismo mogli da namestimo igru onako kako želimo da oni nisu spremni da odgovore na postavljene zadatke. Bitan faktor je i volja, ali u ukoliko fizička sprema nije na zadovoljavajućem nivou nemoguće je ostalo sprovesti u delo", dodaje Stanković.\nŠef struke Crvene zvezde osvrnuo se i na moguće emotivno pražnjenje tima nakon eliminacije u Ligi Evrope.\n"Videćemo da li će Katai moći da počne meč. Što se tiče emotivnog pražnjenja na to moramo da se navikavamo, mi smo profesionalci, fudbal se igra i dalje. U ovom trenutku su ciljevi prvenstvo i kup, emocije mogu da budu prisutne, prvi i drugi dan, posle toga se resetujemo i nastavljamo dalje", istakao je Stanković.


Izvor: Tracara.com, 17.Sep.2019, 23:15\nPre mesec dana izbila je vest o iznenadnom razvodu Liama Hemswortha i Miley Cyrus. Popularni glumac je tim povodom izjavio da ne želi da daje izjave za medije niti da se javno oglašava, ali zato izvori bliski njemu to rade umesto njega. Naime, kako prenose strani mediji, iako je zvaničnom saopštenju koje je objavljeno 10. avgusta pisalo da je par zajedno odlučio da stavi tačku na svoju vezu, izvori bliski Liamu tvrde da to nije tačno i da je tu izjavu prvi put pročitao na Instagramu zajedno sa ostatkom sveta. Ova izjava ga je navodno jako iznenadila, jer je on bio spreman da se bori za svoj brak, ali je to želeo da radi privatno, što dalje od očiju javnosti. Nakon što je objavljena potvrda o razlazu, Liam je 21. avgusta odlučio...\nIzvor: Blic, 18.Sep.2019, 13:55\nPre oko mesec dana pojavila se vesto o iznenadnom razvodu pevačice Majli Sajrus i glumca Lijama Hemsforta. Iako se navodi da su mesecima imali probleme u braku, glumac se do sada nije javno oglašavao po pitanju rastanka.\n22:34: Analiza na ''Areni'' - Radojčić bez dileme, serija grešaka na ...\n22:34: Kome ide "Kopa", a kome "Jašin" trofej?\n22:32: Oluje u SAD, jedan mrtav u Arkanzasu, tornado pogodio Dalas\n22:32: Pet tačaka ključanja u svijetu: Kraj sukoba u ovim zemalja se n...\n22:32: Vučić: Kupili smo od Rusa oružje za odbranu koje mi je Putin p...


Izdavanje dozvola za privredni ribolov – Portal Kotor\nIzdavanje dozvola za…\nIzdavanje dozvola za privredni ribolov\nDirektorat za ribarstvo, Ministarstva poljoprivrede, šumarstva i vodoprivrede raspisao je Javni oglas za izdavanje dozvola za obavljanje privrednog ribolova u moru.\nKako je saopšteno predmet oglasa je izdavanje dozvola za obavljanje privrednog ribolova u ribolovnom moru Crne Gore uz upotrebu ribolovnog plovnog objekta i upis u Registar ribara i Registar ribolovnih plovnih objekata Crne Gore.\nShodno Zakonu o morskom ribarstvu i marikulturi, privredni ribolov je ulov ekonomski važnih vrsta riba i drugih morskih organizama, uz korišćenje dozvoljenih i propisno obilježenih ribolovnih alata, radi stavljanja u promet odnosno na tržište.\nPrivrednim ribolovom mogu se baviti privredna društva i preduzetnici ako su:\nregistrovani u Centralnom registru privrednih subjekata Crne Gore,\nostvarili pravo za upis u Registar ribara, koji vodi Ministarstvo poljoprivrede, šumarstva i vodoprivrede\nispunili uslove za izdavanje dozvole za obavljanje privrednog ribolova u ribolovnom moru Crne Gore, propisane Zakonom o morskom ribarstvu i marikulturi i ovim javnim oglasom.\nPrivredni ribolov može se obavljati isključivo uz upotrebu registrovanog ribolovnog plovnog objekta za koji je izdata Saglasnost na tehničko-tehnološke karakteristike ribolovnih alata i čija dužina ne prelazi 34 metra preko svega.\nTags: dozvoleprivredni ribolov


PRIJEPOLJE VESTI: Firma ES komerc iz Prijepolja u Minhenu prezentovala proizvodnju maline\nFirma ES komerc iz Prijepolja u Minhenu prezentovala proizvodnju maline\nNa privrednom sajmu izložbenog i prodajnog karatera „Hrana i život“ održanom u Minhenu učestvovala je i privredna delegacija iz Prijepolja.\nPredsednik opštine Prijepolje Emir Hašimbegović tom prilikom je istakao da mu je izuzetno drago što su mali privrednici dobili priliku da učestvuju na sajmu ovog tipa jer su tako shvatili da takve manifestacije nisu trošak već ulaganje u razvoj.\nNa sajmu u Minhenu predstavljena je firma ES komerc iz Prijepolja, koja je posetiocima ponudila prezentaciju proizvodnje i prerade maline. Prema rečima predsednika opštine Prijepolje Emira Hašimbegovića svi izlagači izazvali su veliko interesovanje prisutnih, a preporučila ih je zdrava i ekološki čista sredina.\n„Ovom prilikom svaki izlagač napravio je dobre poslovne kontakte koji će otvoriti vrata za neku poslovnu saradnju u budućnosti“-kazao je predsednik opštine Prijepolje Emir Hašimbegović.\nPored prijepoljske firme ES komerc, učestvovale su još tri firme iz Sandžaka. Dve iz Nove Varoši koje se bave izradom prehrambenih proizvoda od heljdinog brašna koja je karakteristična za taj kraj i jedna firma iz Novog Pazara, koja je posetiocima sajma ponudila između ostalog pite i kolače.\nОбјавио Prijepolje Vesti у 10:33


SDA-ov prvi pendrek Čampara diriguje primitivnim napadima na osnivača i komandanta ARBiH generala Sefera Halilovića! | BNN\nZašto policijski ministar ne rješava brojna ubistva već javnost zabavlja dilanjem izjava ubijenih kriminalaca!?\nJedan od nepostojećih "medija", čiji posmrtni ostaci preživljavaju kao minijaturni žuti servis za primitivizaciju javnog prostora, nalazi se pod direktnom kontrolom SDA-ovog prvog pendreka u Federaciji BiH - Aljoše Čampare. Upravo se Čampara, koji je rat proveo u dalekom Beču, danas bavi ratnim temama i problematizuje ulogu osnivača i prvog komandanta Armije Republike BiH generala, a sada predsjednika BPS-a Sefera Halilovića. Čampara napade na generala Halilovića vrši cititrajući policijske izjave višestruko osuđivanog, u međuvremenu ubijenog kriminalca, što samo po sebi svjedoči moralno-profesionalnoj niskoći i "medija" i "ministra".\nTako SDA-ov ministar policije umjesto da rješava ubistva, zapravo unaprjeđuje žutilo u sitne političke interese koji su vidljivi samo njemu i koji, na kraju, mogu štetiti samo njemu kao ministru policije koji se ponašao kao ministar rođačko-dijasporskog klana, a ne naroda.\nPokušajem da preko leša jednog ubijenog kriminalca dođe do željene stolice, kao i pokušajem da prljanjem drugih sebe predstavi kao čistunca, ministar Čampara i njegov rođak, pretendent na stolicu u Predsjedništvu BiH, pokazuju svu moralno-političku niskoću te potvrđuju da ne biraju vrstu prljavištine koju čine sve dok misle da im ona može pomoći da ostvare svoje nezasite političke ciljeve.\nKao ratni Bečlija, poratni prijatelj određenog kruga korumpiranih i propalih novinara, a posebno novinarki, ministar Čampara je svoju policijsku karijeru obilježio dilanjem sitnih informacija nekolicini medija, koje plaća dio SDA, a isti su bili zaduženi da prljaju političke protivnike Čamparinog rođačkog klana.\nKako se izbori bliže njihovom početku, Čamparina kampanja, pa čak i na potpuno dokazane branioce i organizatore odbrane Republike BiH kakav je general Sefer Halilović - ne prestaju, što potvrđuje strah rođačkog klana sa jedne, ne biranje sredstava sa druge strane što i jeste manir Dijasporskog klana.\nZanimljivo, u jeku kada Marinko Čavara želi raspustiti Parlament FBiH, kada HNS najavljuje blokadu Bosne i Hercegovine, kada Milorad Dodik javno uvodi paravojnu formaciju u manji bh.entitet, kada se BiH nalazi na prekretnici opstanka, ministar Čampara umjesto da štiti državu, zapravo napada one koji su je odbranili!\nIpak, ministar Čampara, kao sada policajac, ne treba zaboraviti izreku da svaka medijska batina, ima svoja dva kraja te da postoje brojna pitanja na koje bi on i njegovi rođaci trebali odgovoriti javnosti ili na nekim drugim mjestima.


Jeftini letovi iz Srbije do Španije - Avio karte Srbija Španija - eSky.rs\nAvio karte iz Srbije do Španije\nPretražite letove iz Srbije do Španije\nProverite najbolje prilike za letove iz Srbije do Španije\nKada rezervisati letove do Španije\nZa rutu iz Srbije do Španije nema direktne veze\n✔ Postoje li posebne ponude za letove iz Srbije do Španije na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Španije?\n✔ Ako rezervišem let iz Srbije do Španije, mogu li da rezervišem ujedno i smeštaj?\n✔ Koje avio-kompanije nude letove iz Srbije do Španije?\nBudite sigurni, da na eSky.rs ponuda letova iz Srbije do Španije uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Srbija - Španija


Inicijative za unapređenje kulturne saradnje sa Češkom - Minority News\nMinistar kulture i informisanja u Vladi Republike Srbije Vladan Vukosavljević i predstavnici delegacije Poslaničkog doma Parlamenta Češke ocenili su juče, 19. marta, da je saradnja umetnika i institucija dveju zemalja veoma razgranata, ali da treba uložiti dodatne napore u povećanje obima kulturne razmene.\nNa sastanku ministra sa češkom delegacijom, koju je predvodio predsednik Odbora za nauku, obrazovanje, kulturu, omladinu i sport Vaclav Klaus, bilo je reči i o mogućnosti organizacije nedelje srpske kulture u Češkoj, kao i nedelje češke kulture u Srbiji tokom 2020. godine. Ove manifestacije podrazumevale bi razmenu gostujućih likovnih, muzičkih, filmskih i sadržaja iz ostalih oblasti kulture.\nJedna od tema bila je i negovanje kulture sećanja, kao i inicijativa postavljanja spomen-ploča zaslužnim Česima u Srbiji, odnosno Srbima u Češkoj.\nTakođe, razmatrana je i mogućnost snimanja dugometražnog dokumentarnog filma o stradanju Srba u logoru Jindrihovice tokom Prvog svetskog rata. Postoje podaci da je u ovom logoru, koji je bio najveći na teritoriji cele Austrougarske, tokom Velikog rata stradalo 7.100 Srba.\nOvom prilikom najavljena je izložba povodom obeležavanja 30 godina od „Plišane revolucije“ u bivšoj Čehoslovačkoj, koja će biti postavljena u holu Narodne skupštine u septembru ove godine.\nSastanku je prisustvovao ambasador Češke Republike u Srbiji Tomaš Kuhta, šef političkog sektora Ambasade Pavel Kobližka, član Odbora za nauku, obrazovanje, kulturu, omladinu i sport Milosava Rutiva, sekretar Odbora Helena Novakova i Šarka Vaškova iz Odeljenja za spoljne poslove parlamenta Češke.\nOznake:\tParlament Češke, Vladan Vukosavljević


RTCG - Radio Televizija Crne Gore - Nacionalni javni servis :: Društvo :: Zaštititi novinare od eventualnih neprijatnosti\n03. 09. 2021. 13:34 >> 13:35 0\nSindikat medija Crne Gore (SMCG) poziva Ministarstvo unutrašnjih poslova (MUP) i Upravu policije da obrate posebnu pažnju na novinare/ke i medijske radnike tokom predstojećih događaja za vikend na Cetinju i da ih brzo i efikasno zaštite od eventualnih neprijatnosti.\n"MUP i policija saopštili su da ne mogu garantovati bezbjednost građanima i novinarima za vikend u Prijestonici, što smatramo veoma obeshrabrujućom porukom", navode u saopštenju.\nZbog toga ih, kako ističu, pozivaju da stave poseban fokus na novinare i medijske radnike, koji će u velikom broju izvještavati s ovih događaja, a to znači, navode, da im omoguće policijsku zaštitu u mjeri mogućeg, nesmetano kretanje, kao i praćenje i snimanje svih relevantnih dešavanja koja su od značaja za javnost.\n"Novinare i medijske radnike pozivamo da za vikend budu maksimalno oprezni kao i da tokom izvještavanja nose prsluke koje su njihove redakcije dobile u prethodnom periodu od MUP-a. Na taj način, vjerujemo da će se smanjiti mogućnost bilo kakvih problema. Predstavnike medija pozivamo i da budu profesionalni i objektivni u svom izvještavanju, kako ni jedna strana ne bi mogla da tumači njihovo ponašanje kao provokaciju ili pristrasnost", zaključuju u saopštenju.\nUprava policije MUP Crne Gore Sindikat medija CG Ustoličenje Joanikija


Putin uzvraća Amerikancima: Recipročne sankcije za zvaničnike : Nadlanu.com\nPutin uzvraća Amerikancima: Recipročne sankcije za zvaničnike\nObjavljeno 21. mar 2014. / 17:30:50\nA šta o istom Putin misli privatno, kao trenutno najmoćniji čovek na svetu, objasnio je najavom da će otvoriti račun u "Banci Rusija", koja je obuhvaćena američkim sankcijama.\nPošto je rešio da se i sam solidariše sa 33 Rusa kojima je Evropska unija uvela sankcije i zamrzla imovinu, kao i sa onima koje "blokira" Amerika, Putin je pozvao i tajkune da učine isto. On je apelovao na tajkune da plate porez kod kuće, usled bojazni da bi nova runda zapadnih sankcija mogla da pogodi poslovne ljude!\nNa sastanku u Moskvi sa najbogatijim ljudima u Rusiji, Putin je rekao da preduzeća "treba da se registruju na ruskoj teritoriji i da plate poreze u matičnoj zemlji".\nRusija će recipročno odgovarati na bilo koje sankcije protiv nje, izjavio je portparol Kremlja, Dmitrij Peskov. Predsednik Rusije Vladimir Putin je ranije danas izjavio da Rusija ne namerava da proširi sankcije.\nOn je dodao da je agencija "Standard and Poor" snizila kreditni rejting Rusije sa "stabilnog" na "negativno", po "direktivi", a ne iz objektivnih razloga.\nSAD i EU su već uvele sankcije jednom broju ruskih zvaničnika. Francuski predsednik Fransoa Oland je jutros saopštio da je lista Rusa kojima su uvedene sankcije proširena za još 12 imena pa ih ukupno ima 33.\nFoto: Beta, AP/A.Z.


Kup Srbije - Finalisti hvale jedni druge, kome će na kraju pripasti trofej? - Sportske.net\nTrener fudbalera Jagodine i Vojvodine ocenili su danas da je finale Kupa uz "večiti" derbi između Crvene zvezde i Partizana najveći sportski događaj u Srbiji i istakli da se i jedni i drugi nadaju trofeju u tom takmičenju.\n"Ova utakmica, koja sada već postaje ;esta, svakako je jedan od najlepših sportskih događaja u Srbiji. Želim da svi akteri doprinesu da napravimo lepu atmosferu i učinimo ovaj događaj još boljim", rekao je trener Jagodine Mladen Dodić na zajedničkoj konferenciji za novinare uoči finala Kupa na stadionu Partizana.\nJagodina je proše sezone osvojila Kup pobedom upravo protiv Vojvodine sa 1:0, a Dodić je kazao da Jagodina ima veliki motiv i obavezu da odbrani taj trofej.\n"Vojvodina je jedna veoma dobro ukomponovana ekipa sa dosta mladosti i talenta, a isto tako i iskustva. Siguran sam da je pred njima svetla budućnost. Oni su posle zimskih promena u klubu mnogo brže od očekivanog došli do željene igre", kazao je trener Jagodine.\nDodić je, takođe, istakao da Vojvodina "možda igra i najlepši fudbal u Srbiji".\nTrener Vojvodine Branko Babić rekao je da novosadska ekipa ima obavezu da se bori za prvi trofej srpskog Kupa.\n"Jedina obaveza mojih igrača je da igraju fudbal, da se bore i da pokušaju da osvoje prvi Kup za Vojvodinu u istoriji kluba. Mi smo jedan novoukomponovani tim, za razliku od prošle godine, ali želja je opet velika", rekao je Babić.\nPrema njegovim rečima, predstojeća utakmica jeste veoma važna, ali će "fudbal da se igra i posle te srede".\n"Ono što treba svi akteri na terenu da doprinesu, jeste zabava i dobra igra jer je to ono što nedostaje srpskom fudbalu. Jagodina je super ekipa, koja je na okupu već tri godine, uz veoma mali broj promena. Oni su tim koji igra organizovano u odbrani i najveći problem će biti to probiti", kazao je Babić.\nFinale Kupa Srbije između Jagodine i Vojvodine igraće se u sredu od 20.00 na stadionu Partizana u Beogradu.


Beogradske muzičke svečanosti (BEMUS), 53. po redu, održaće se od 1. do 13. novembra pod sloganom "Na sav glas", najavljeno je na današnjoj konferenciji za novinare u Skupštini grada.\nGradski sekretar za kulturu Ivan Karl osvrnuo se na "Bemus kontinuiteta" zbog vremena pandemije jer je osnovni zadatak da se manifestacije održe u nimalo lakim okolnostima.\nOn je dodao da je ove godine napravljeno ono najbolje što je bilo moguće, što važi i za druge manifestacije kulture od značaja za Grad Beograd. Karl je naglasio da je dobro što se Bemus održava u novembru, čime je malo "rasterećen" oktobar koji ima mnogo dešavanja, i izrazio nadu da će tako biti i ubuduće.\n– Borićemo se i nadalje da naši građani imaju dobre kulturne sadržaje, po čemu je Beograd poznat. Predstoji jedanaest koncerata u Kolarčevoj zadužbini, Madlenijanumu i Kripti Hrama Svetog Save, kao i u Malom pozorištu "Duško Radović" – rekao je Handanović.\nMilan Lazović, predsednik Odbora Bemusa, naveo je da je učinjen veliki napor, te da je Odbor održavao sastanke u kontinuitetu čitave godine, kako bi se obezbedila zvučna imena i adekvatan prostor. Program je više nego kvalitetan, reprezentativan i na nivou dosadašnjih, ocenio je on.\nBojan Suđić, umetnički direktor Bemusa, predstavio je program manifestacije, ocenjujući da je on veoma kvalitetan i reprezentativan kad je reč o umetnicima koji nastupaju. Izdvojio je predstojeće nastupe pijanistkinje Hatje Bunijatišvili (1. i 3. novembra od 20 časova u Kolarcu) i baritona Tomasa Hempsona (4. novembra od 20 časova u Kolarcu), te violončelistkinje Ksenije Janković i pijaniste Aleksandra Madžara (8. novembra u Madlenijanumu, odnosno 14. novembra u Kolarcu), kao i atraktivnog solistu Denisa Šapovalova (5. novembra u Kolarcu), Hor "Branko" iz Niša i druge.\nU ime izvođača obratila se Nataša Jović Trivić, koja je predstavila operu Milenka Živkovića "Dečja soba", kojom će se predstaviti muzičko-opersko-teatarska organizacija "MOTO" (13. novembra u 20 časova u Malom pozorištu "Duško Radović"), prenosi Beoinfo.\nKompletan program može da se vidi na ovom linku sajta eKapije.